
Sfântul mucenic Conon din Isauria 
(5 martie) 


Materiale despre Sfântul mucenic Conon din Isauria: 

Sfântul mucenic Conon din Isauria a fost crescut de mic în credinţa în Hristos şi 
botezat în numele Preasfintei şi de viaţă făcătoarei Treimi de însuşi Arhanghelul 

Mihail, voievodul netrupeştilor oştiri ale lui Dumnezeu. Până la moartea lui, arhan- 
ghelul lui Dumnezeu a vegheat nevăzut asupra Sfântului Conon. 

In această lună (martie), ziua a cincea - Pomenirea Sfântului mucenic Conon 
(Minei) 


La Vecernie 


La Doamne, strigat-am..., se pun stihirile pe 6: trei ale Triodului sau ale Octoihului 
şi trei ale sfântului, glasul 1. 


Podobie: Prea lăudaţilor mucenici... 


Mucenice pururea slăvite cu multe scârbe împresurându-te şi cu chinuri nesuferite 
împreunându-te, ai biruit pe şarpele cel cu multă măiestrie şi l-ai supus sub picioa- 
rele tale cele prea frumoase slăvite. Roagă-te lui Hristos, să se dăruiască sufletelor 
noastre pace şi mare milă. 


Conone pururea prea slăvite, luminându-ţi cugetul cu lumina Sfântului Duh, întu- 
nericul dracilor celor vicleni l-ai împuţinat şi ai trecut spre lumina cea neapusă, 
veselindu-te întru Domnul. Pe care acum roagă-l, să se dăruiască sufletelor noastre 
pace şi mare milă. 


Conone vrednicule de minune, făcutu-te-ai biserică Treimii şi pe biserica cea prea 
sfântă, întru care cu bună credinţă s-a pus trupul tău o ai arătat râu de nenumărate 
minuni, prea fericite. Pentru aceasta roagă-te, să se dăruiască sufletelor noastre pa- 
ce şi mare milă. 

Slavă Tatălui şi Fiului şi Sfântului Duh. Şi acum şi pururea şi în vecii vecilor. (a 
Născătoarei) 


Bucură-te, curată străină auzire. Bucură-te, lemn sfânt de Dumnezeu sădit al Raiu- 
lui. Bucură-te, pierderea dracilor celor vicleni. Bucură-te, sabie cu două ascuțişuri 
care tai capul vrăjmaşului, cu străină naşterea ta, prea sfântă cu totul Preacurată, şi 
iarăşi ne-ai chemat pe noi care ne-am înstrăinat. 


A Crucii, a Născătoarei 


Pe Mieluşelul său, mieluşeaua şi Stăpâna cea prea curată dacă l-a văzut pe cruce, 
neavând chip, nici frumuseţe, plângând grăia: Vai mie! Unde a apus frumuseţea ta 
prea dulcele meu Fiu? Unde este buna cuviință? Unde este darul feţei tale cel ce 
strălucea prea iubite? 

La Utrenie 


Canonul Sfântului şi Tripezneţul Triodului după rânduiala lor. 

Canonul Sfântului 
Cântarea 1-a 
Irmos: Mântuitorului Dumnezeu, celui ce a povăţuit pe norod pe mare cu picioare 
neudate şi pe Faraon cu toată oastea l-a înecat, Aceluia Unuia să-i cântăm, că s-a 
proslăvit. 
Bunul biruitorul mucenic Conon acum să se laude, ca unul ce a făcut vitejie asupra 
înşelăciunii şi s-a ostăşit pentru Hristos Dumnezeul tuturor, şi s-a încununat cu cu- 
nună nestricăcioasă. 
Conon slăvitul mucenic, dorind de viaţa cea ascunsă şi slava cea nemuritoare, le-a 
luat schimb în locul desfătării celei stricăcioase. Pe care cu cântări să-l cinstim, că 
s-a proslăvit. 
Cu haina nestricăciunii îmbrăcându-te acum Conone slăvite, te-ai altoit din ră- 
dăcina măslinului celui sălbatic întru măslin domestic şi ai adus roadă lui Hristos, 


pe cei ce te-au născut pe tine. 


Slavă Tatălui şi Fiului şi Sfântului Duh. 

Dezlegându-se prea slăvitul mucenic de blestemul stricăciunii strămoşului a lepă- 
dat jugul, şi şi-a făcut pe soție, soţ curăţiei. 


Și acum şi pururea şi în vecii vecilor. (a Născătoarei) 

Preacurată Maica lui Dumnezeu, pe Dumnezeu cel ce nu s-a despărțit de sânurile 
Tatălui, şi s-a întrupat din tine, neîncetat roagă-L să mântuiască de toată primejdia 
pe cei ce i-a zidit. 

Cântarea a 3-a 


Irmos: Cu puterea crucii tale... 


Ales-ai a sluji lui Dumnezeu dorind de lumină, iar nedumnezeirea idolilor cea întu- 
necoasă o ai urât, Conone slăvite. 


Jertfitu-ţi-ai lui Hristos sufletul şi trupul cu osârdie, şi făcându-te ca un bine pri- 
mit, însuți cu singur Stăpânul ai vorbit, prea fericite. 


Înţelepţește ai izbăvit noroade nenumărate, de legile lor cele părintești, în privelişte 
înfruntând pe cel numit cu numele pierzării, Conone slăvite. 


Slavă Tatălui şi Fiului şi Sfântului Duh. 


Roagă-te slăvite, ca să se dea dezlegare patimilor celor sufleteşti şi trupeşti, celor 
ce prăznuiesc cu credință pomenirea ta. 


Şi acum şi pururea şi în vecii vecilor. (a Născătoarei) 


Roagă-te neîncetat prea curată, Celui ce a ieşit din coapsele tale, ca să se izbăvea- 
scă dintru înşelăciunea diavolului, cei ce te cântă pe tine, Maica lui Dumnezeu. 


Irmosul: Cu puterea crucii tale, Hristoase întăreşte gândul meu, ca să laud şi să 
slăvesc răstignirea ta cea mântuitoare. 


Sedealna, glas 1: 


Podobie: Mormântul Tău, Mântuitorule, ostaşii străjuindu-l, morți s-au făcut de 
strălucirea îngerului ce s-a arătat, care a vestit femeilor Invierea. Pe Tine Te mă- 

rim, Pierzătorul stricăciunii, la Tine cădem, cel ce ai înviat din mormânt la Unul 
Dumnezeul nostru. 


Din pruncie lipindu-te de Dumnezeu, purtătorule de Dumnezeu, te-ai arătat cinstit 
vas al Duhului, şi duhurile cele viclene le-ai supus. Și pătimind după vrednicie te- 
ai mărit. Pentru aceasta toți cu credinţă prăznuim sfântă pomenirea ta. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. (a 
Născătoarei) 


Chiverniseşte, Preacurată ticălosul meu suflet şi-l miluieşte pe dânsul, cel ce s-a 
alunecat întru adâncul pierzării, pentru mulțimea greşalelor. Şi în ceasul înfrico- 
şatei morți prea curată răpeşte-mă de la dracii cei ce mă clevetesc, rogu-mă şi mă 
mântuieşte. 


A Crucii, a Născătoarei 

Fecioară prin inima ta cea curată şi fără prihană cu adevărat sabie a trecut, când ai 
văzut pe cruce pe Fiul tău înălțându-se prea curată binecuvântată Marie, scăparea 
păcătoşilor, Născătoare de Dumnezeu, întărirea credincioşilor. 


Cântarea a 4-a 


Irmos: Auzit-am Doamne învierea ta cea din mormânt, şi am proslăvit nebiruită 
puterea ta. 


Surpat-ai fericite înşelăciunea noroadelor, din rădăcină şi Dumnezeirea lui lisus ai 
arătat. 


Mincinosul, dumnezeul cel de piatră de îngrozirea ta înfricoşându-se, a binevestit 
pe lisus, a fi singur Dumnezeu. 


Cei neînţelegători au venit la înţelegere, prin buza cea de piatră, primind prea ade- 
vărată primenirea cea mai presus de fire. 


Slavă Tatălui şi Fiului şi Sfântului Duh. 


către Domnul, mucenice. 

Și acum şi pururea şi în vecii vecilor. (a Născătoarei) 


Cu adevărat te slăvim pe tine Născătoare de Dumnezeu nenuntită şi la limanul tău 
scăpăm credincioşii. 


Cântarea a 5-a 


Irmos: Mânecând strigăm către Tine Doamne: mântuieşte-ne pe noi, că Tu eşti 
Dumnezeul nostru, afară de Tine pe altul nu ştim. 


Făcutu-te-a darul vas luminii celei curate şi nestricăcioasă, pe tine slava şi lauda 
mucenicilor. 


Cu dumnezeiască cunoştinţa graiurilor celor negrăite te-ai îmbogăţit şi ai învăţat 
nenumărate noroade, prea cinstite. 


Slavă Tatălui şi Fiului şi Sfântului Duh. 


Darul minunilor tale văzându-l cel fărădelege striga: Dumnezeul lui Conon a biruit 
înşelăciunea. 


Și acum şi pururea şi în vecii vecilor. (a Născătoarei) 


Fecioară după naştere te cântăm pe tine de Dumnezeu Născătoare, că tu pe Dumne- 
zeu Cuvântul, cu trup L-ai născut lumii. 


Cântarea a 6-a 
Irmos: Inconjuratu-m-a adâncul... 


Fost-a darul prin rugăciunile tale creştere şi bogăţie celor ce au crezut, iar împo- 
trivirea a fost pierzare celor nesupuşi, Conone prea fericite. 


Arătat ţi s-au supus mulțimile dracilor fericite, căci te-ai supus pe sineţi lui Dum- 
nezeu celui ce te-a făcut de sineţi volnic, mucenice Conone, slăvite. 


Slavă Tatălui şi Fiului şi Sfântului Duh. 


De tine se povăţuiau mulțimile învăţându-se prin faptă şi prin cuvânt, ca să aleagă 
dumnezeieşte mila, şi să urască bogăţia cea iubitoare de argint prea fericite. 

Şi acum şi pururea şi în vecii vecilor. (a Născătoarei) 


Rug nears şi munte, scară însufleţită şi poartă cerească după vrednicie te slăvim pe 
tine, Marie slăvită, lauda pravoslavnicilor. 


Irmosul: Înconjuratu-m-a adâncul, groapă s-a făcut mie chitul, iar eu am strigat 
către Tine, lubitorule de oameni. Şi m-a mântuit dreapta Ta, Doamne. 


Condac, glas 3: Cu curăţia ca un înger vieţuind pe pământ, dintru aceasta te-ai în- 
vrednicit a fi împreună vorbitor cu îngerii, şi pe părintele tău l-ai adus către cuno- 
ştinţa lui Hristos, şi pe Hristos un Dumnezeu ai mărturisit, pătimind până la sânge 
mucenice, Conone. Roagă-te neîncetat lui Hristos pentru noi toţi. 


Sinaxar 


Intru această lună în 5 zile, Pomenirea Sfântului cuviosului mucenic Conon, cel 
din Isauria. 


Stih: Dumnezeu prin punere, către adevăratul Dumnezeu ai venit, 
Lăsându-ţi părinte Conone ţărâna ta pe pământ. 

Întru a cincea zi, Conon şi-a dat sufletul cel cugetător 

de răbdare cu adevărat. 


Acesta a fost pe vremile Sfinţilor apostoli din satul ce se chema Vidanii, fecior 
fiind lui Nestor şi Nadei, care însurându-l, el pofti mai vârtos a petrece cu femeia 
sa în feciorie. 


Și se zice că Arhistrategul Mihail l-a învăţat credinţa în Hristos şi cum că l-a bo- 
tezat în numele Treimii celei de viaţă începătoare şi l-a împărtăşit cu Sfintele Taine 
şi putere i-a dat, ca să poată face prea slăvite minuni. Drept aceea, a plecat şi pe 
femeia sa Anna (căci aşa se numea) să fie la un gând cu dânsul şi să petreacă 
amândoi cu curăţenie. 


Botezându-şi şi părinţii săi întâi şi întorcându-i la credinţa lui Hristos. Încă şi pe 
tatăl său Nestor l-a plecat ca să mărturisească pentru Hristos. Şi a făcut şi pe cei ce 
slujea idolilor, de au cunoscut pe adevăratul Dumnezeul tuturor, când vrea să facă 
jertfă unui demon întunecat şi necurat ce era într-o peşteră. Deci mărturisind şi 
demonul singur că nu este el Dumnezeu, făcu şi pe nesupusele noroade a striga că 
unul este Dumnezeu, cel al lui Conon. Care aceste glasuri la isaureni şi până astăzi 
se strigă cu glas mare la ziua sfântului. 

Se zice încă, că atâta dar şi putere a luat de la Dumnezeu asupra dracilor, încât pe 
unii din draci îi făcea plugari şi pe alţii pândari de păzeau semănăturile şi roadele. 
lar pe alţii i-a închis în chiupuri de lut şi i-a pecetluit, îngropându-i adânc sub 
temelia casei sale. 


lar pricina mărturisirii sale a fost aceasta: Că mergând întru acel loc Magnos 
ighemonul cu porunci împărăteşti şi prinzând pe sfântul şi aducându-l înaintea lui, 
şi mărturisind sfântul pe Hristos Dumnezeu adevărat, l-a bătut foarte cumplit. Deci, 
strângându-se poporul ca să scoată pe sfântul şi să ucidă pe Magnos ighemonul, el 
prinzând de veste a fugit. 


Iar poporul slobozind pe sfântul şi ştergându-i rănile de sânge, l-au dus la casa lui, 
unde trăind după aceea doi ani, s-a pristăvit către Domnul. 


ŞI spun că după sfârşitul său vrând creştinii să prefacă casa, ca să o facă biserică, s- 
au aflat chiupurile acelea întru care închisese duhurile cele viclene. Dintru care 
destupându-se unul, părându-li-se lucrătorilor că va fi aur într-însul pentru greime, 
ieşiră dracii ca focul. Şi adică, cei ce lucrau la biserică toți căzură la pământ; iar 
zidirea bisericii s-a risipit şi lemnele şi funiile au ars. Şi după apusul soarelui nu- 
mai cuteza nimenea a se apropia de locul acela. 


Insă iarăşi după puţină vreme s-a izbăvit locul acela de acea bântuială drăcească 
prin rugăciunile Sfântului Conon, şi prin posturile şi rugăciunile creştinilor celor 
de acolo. 


Tot în această zi, pomenirea Sfântului mucenic Conon, grădinarul, 


Stih: Conon la Domnul cel ce semnele cuielor este purtând. 
Se apropie semnele cuielor pe picioarele sale având. 


Acesta era din Nazaretul Galilei pe vremile împăratului Deciu. Deci, sculându-se 
de acolo a venit la cetatea Pamfiliei, numită Mandron şi se află în locul ce se zice 
Carmena, bine lucrându-şi grădina sa, din care îşi agonisea hrană. 


Însă era cu obiceiurile prostatic şi fără de răutate, încât venind cei ce-l căutau pe el 
să-l prindă şi afară pe câmp închinându-i-se, din suflet li s-au închinat şi el. Şi 
spunând aici pricina pentru care au venit, adică că ighemonul Puplie îl cheamă pe 
el, a răspuns: Că ce trebuinţă are acela de mine, mai ales creştin fiind eu ? Cheme 
pe cei de un cuget cu el şi pe părtaşii credinţei sale. 

Deci, fund legat şi adus la ighemonul şi îndemnat fiind ca să jertfească idolilor, 
suspinând din adânc a batjocorit pe tiranul şi încredinţându-l că el rămâne întru 
mărturisirea lui Hristos şi că orice munci i s-ar face întărindu-se că nu se va clinti 
din aceea, i s-au bătut cuie de fier prin picioare şi a fost silit ca să alerge înaintea 
căruţei ighemonului. Deci leşinând el şi căzând pe genunchi, făcând rugăciune şi-a 
dat duhul la Dumnezeu. 


Tot în această zi, pomenirea prea cuviosului părintelui nostru Marco monahul, 
făcătorul de minuni. 


Stih: Taci Marco după legea morţilor. 
Insă deşi mort nu te voi da pe tine tăcerii. 


Acesta fiind foarte iubitor de osteneală s-a dat pe sine la învăţătura dumnezeieştilor 
Scripturi şi totodată a ajuns la desăvârşirea sihăstriei şi a bunătăţii. Şi semn spre 
dovedirea amândurora acestora sunt, atât cuvintele ce s-au scris de el, care sunt 
pline de toată învăţătura şi de folos, cât şi darul facerilor de minuni, ce i s-a dat lui 
de la Mântuitorul Hristos. 


Din care minuni de nevoie este să povestim aici una. Oarecând sfântul liniştindu- 
se în ograda sa şi lua aminte de sine, a venit la dânsul o hienă sălbatică aducându- 
i lui pe puiul ei orb şi cu chip de smerenie arată că roagă pe sfântul să se mi- 
lostivească spre puiul ei şi să-i vindece ochii. lar sfântul scuipând pe ochii lui şi 
făcând rugăciune i-a dat vedere. Şi după căteva zile i-a adus hiena o mare piele de 
berbec, ca şi când spre răsplătire şi mulțumire pentru vindecarea puiului său. lar 
sfântul nu o a primit până când i-a arătat hiena cu oarecare semn că în viitor nu 
va mai vătăma oile săracilor. 


Din care înţelegem, că dacă sfântul era atât de milostiv spre fiarele cele necuvân- 
tătoare; oare cât de milostiv era spre oamenii cu care chiar firea îl lega ? Şi cere ca 
să se milostivească fiecare spre cei de un neam şi de o seminţie cu el; şi atâta era 
de curat bărbatul cu viaţa, încât preotul mânăstirii prin jurământ zicea: că nici- 
odată el n-a dat monahului Marco dumnezeieştile taine, ci când se apropia el, 
îngerul Domnului îl împărtăşea. A căruia numai mâna de prin cot o vedea ținând 
linguriţa, prin care cuviosul se împărtăşea de Sfintele Taine. 


Când se lepădase cuviosul cu totul de toate grijile şi tulburările lumeşti, era de 
patruzeci de ani şi petrecând în sihăstrie şaizeci de ani, s-a mutat către Domnul. 


AAA AAA AAA AAA AAAAAĂAA 


Xe Xp e e e eee eX 


AAA AAA AAA AAA AAA AAA AAA 


Xe Xe Xe e e eee eee eX 


Era mic de stat, spânatec la barbă, plin de Duhul Sfânt şi avându-și capul înlăuntru 
luminat cu darul Duhului Sfânt. 


Tot în această zi, Sfânta muceniţă Iravda şi pomenirea Sfântului mucenic Evlo- 
ghie cel din Palestina. 


Stih: Bine cuvânteze toată făptura pe Evloghie: 
Tăindu-se capul Iravdei pentru Tine, Făcătorul er. 


Tot în această zi, Sfântul mucenic Evlampie. 


Stih: Lui Evlampie grumazul de sabie i s-a tăiat, 
Și ruşinează reaua credinţă cea deşartă a celui întunecat. 


Tot în această zi, Sfântul mucenic Arhelaos, şi cei împreună cu dânsul o sută 
cinci zeci şi doi de mucenici prin sabie s-au săvârşit. 


Stih: Arhelaie întâi grumazul la sabie dând, 
Tăierea ta dumnezeiescule norod al Domnului este începând. 


Tot în această zi, Sfântul mucenic loan bulgarul, care a mărturisit în Constan- 
tinopol, la anul o mie şapte sute optzeci şi patru prin sabie s-a săvârşit. 


Stih: O, Ioane fericite semnul Crucii 

căci îl închipuieşti arătat, 

Căci ucenic sunt zice al Domnului cu adevărat. 

Cu ale lor sfinte rugăciuni, Doamne miluieşte-ne şi ne mântuieşte pe noi, Amin. 


Cântarea a 7-a 


Irmos: Cela ce în cuptorul cel cu foc, pe tinerii cei cuvântători de cântare i-ai mân- 
tuit: bine eşti cuvântat, Dumnezeul părinţilor noştri. 


Muceniceşte luptându-te pătimitorule, strigai: Bine eşti cuvântat, Dumnezeul pă- 
rinților noştri. 


Biruind pe vrăjmaşul, te-ai arătat purtător de chinuri, strigând: Bine eşti cuvântat, 
Dumnezeul părinților noştri. 


AAA AAA AAA AAA AAAAAAĂA 


Xe Xp e e e eee eX 


SA AA AAA AAA AAA AAA AAA 


Xe Xe Xe ee eee eee eX 


Pe pământ biruitor, iar în ceruri încoronat al lui Hristos te-ai propovăduit muce- 
nice nebiruite. 


Slavă Tatălui şi Fiului şi Sfântului Duh. 


Aducând sfințită lui Dumnezeu mântuirea celor rătăciţi, strigi: Bine este cuvântat, 
Dumnezeul părinților noştri. 


Și acum şi pururea şi în vecii vecilor. (a Născătoarei) 


Cel ce te-ai născut din Fecioară pe care Născătoare de Dumnezeu o ai făcut: Bine 
eşti cuvântat, Dumnezeul părinților noştri. 


Cântarea a 8-a 
Irmos: Pe Cel ce s-a născut... 


Văzând pe stăpânitorul întunericului lumii păgubit de înşelăciunea cea drăcească, 
prin rugăciunile sfântului: Preoţi lăudaţi, noroade prea înălțați pe Hristos în veci. 


Cetele celor făcător de rele, muncindu-se de tine, prin duhurile cele pierzătoare de 
Dumnezeu încuviinţate, striga: Preoţi lăudaţi, noroade prea înălţaţi pe Hristos în 
veci. 


Ca cel ce ai mântuit prin porunca ta cea lucrătoare nevătămat pe pruncul din făl- 
cile fiarei celei sălbatice, ca în braţe de maică, neîncetat strigi: Preoţi lăudaţi, no- 
roade prea înălţaţi pe Hristos în veci. 


Binecuvântăm pe Tatăl, şi pe Fiul şi pe Sfântul Duh, Domnul. 

Strălucitu-te-ai bogat pătimitorule, cu lumina cea întreit strălucitoare, căci cântând 
firea cea în trei Ipostasuri strigai: Preoţi lăudaţi-o, noroade prea înălțaţi-o întru toți 
Vecil. 

Și acum şi pururea şi în vecii vecilor. (a Născătoarei) 

Decât heruvimii mai înaltă te-ai arătat, prea slăvită Născătoare de Dumnezeu Ma- 


rie. Că în pântecele tău s-a sălăşluit Dumnezeu, pe care noi oamenii, împreună cu 
cei fără de trup, îl slavoslovim întru toţi vecii. 


AAA AAA AAA AAA AAAAAĂAA 


Xp Xp e e eee eX 


AAA AAA AAA AAA AAA AAA 


Xe Xe Xe e e eee eee eX 


Irmosul: 


Să lăudăm, bine să cuvântăm şi să ne închinăm Domnului cântăndu-l şi prea înăl- 
țându-L pe Dânsul întru toţi vecii. 


Pe Cel ce s-a născut din Tatăl mai-nainte de veci, Fiul şi Dumnezeu, şi în anii cei 
mai de pe urmă din Fecioară Maică s-a întrupat, preoţi lăudaţi-l, noroade prea înăl- 
țați-l întru toți vecii. 

Cântarea a 9-a 


Irmos: Pe tine Maica lui Dumnezeu... 


Cu totul făcându-te darul dorului celui nematerialnic, ai dorit a bea paharul lui Hri- 
stos, fericite. Pentru aceasta toți pe tine te fericim. 


Cu plăcere dumnezeiască urmând legii celei dumnezeieşti iar nu momelilor, cu tot 
sufletul te-ai arătat bând paharul lui Hristos, fericite Conone. 


Frumuseţe mucenicilor te-ai arătat slăvite, înfrumuseţându-te cu prea cinstitele ră- 
nile lui Hristos. Pentru aceasta toți pe tine te cinstim. 


Slavă Tatălui şi Fiului şi Sfântului Duh. 


Intru odihna cea cerească aflându-te acum slăvite Conone, izbăveşte-mă de împre- 
surările cele cumplite ale vieții, pătimitorule al Domnului. 


Și acum şi pururea şi în vecii vecilor. (a Născătoarei) 


Bucură-te, Născătoare de Dumnezeu, Maica lui Hristos Dumnezeu; Bucură-te, mu- 
nte sfânt; Bucură-te, capul cinstitei feciorii; Bucură-te, Stăpână. 


Irmosul: Pe tine Maica lui Dumnezeu cea mai presus de minte şi de cuvânt, care ai 
născut negrăit sub ani pe Cel fără de ani, credincioşii cu un gând te mărim. 


Luminânda glasului şi Stihoavna Triodului. Şi cealaltă slujbă a Utreniei după rân- 
duială şi Otpustul. 


AAA AAA AAA AAA AAAAAAĂAA 


Xp Xe de e eee 

Xe Xe Xe ee eee eX 


Canon de rugăciune către Sfântul mucenic Conon din Isauria 


Canon de rugăciune către Sfântul mucenic Conon - 5 martie - slujitor Dani: 
https://www.youtube.com/watch?y=PRUIIx4qUyE 


2 5 e 


Troparul Sfântului mucenic Conon din Isauria, glasul al 4-lea: Mucenicul Tău, 
Doamne, Conon, întru nevoinţa sa, cununa nestricăciunii a dobândit de la Tine, 
Dumnezeul nostru; că având puterea Ta, pe chinuitori a învins; zdrobit-a şi ale de- 
monilor neputincioase îndrăzniri. Pentru rugăciunile lui, mântuieşte sufletele 
noastre, Hristoase Dumnezeule. 


Cântarea 1 

Irmos: Mântuitorului Dumnezeu, cel ce a povăţuit pe popor prin mare cu picioare 
neudate şi pe Faraon cu toată oastea l-a înecat, Aceluia Unuia să-l cântăm, că S-a 
prea slăvit. 

Stih: Sfinte mucenice Conon, roagă-te lui Dumnezeu pentru noi. 

Mucenicul Conon, bunul biruitor mucenic, să fie lăudat acum, ca unul ce s-a îm- 


potrivit vitejeşte rătăcirii şi s-a luptat pentru Hristos, Dumnezeul tuturor şi s-a 
încununat cu cunună nestricăcioasă. 


AAA AAA AAA AAA AAAAAAĂAA 


Xe Xe e e eee 


AAA AAA AAA AAA AAA AAA AAA 


Xe Xe Xe ee eee eee 


Stih: Sfinte mucenice Conon, roagă-te lui Dumnezeu pentru noi. 

Sfântul Conon, măritul mucenic, dorind viaţa cea tainică şi mărirea cea neîmbă- 
trânitoare, le-a primit în schimbul desfătării celei trecătoare; pe care să-l cinstim cu 
cântări, că s-a prea mărit. 

Stih: Sfinte mucenice Conon, roagă-te lui Dumnezeu pentru noi. 

Cu haina nestricăciunii îmbrăcându-te acum, mărite mucenice Conon, te-ai altoit 
din rădăcină de măslin sălbatic în măslin bun şi ai adus roadă lui Hristos pe cei ce 
te-au născut pe tine. 


Slavă Tatălui şi Fiului şi Sfântului Duh. 


Dezlegându-se de blestemul stricăciunii strămoşeşti, prea fericitul mucenic a scu- 
turat jugul rătăcirii şi a făcut pe soţia lui, soaţă de trăire curată. 


Şi acum şi pururea şi în vecii vecilor. Amin (a Născătoarei). 


Preacurată Maica lui Dumnezeu, pe Dumnezeu, cel ce S-a născut din tine şi de 
sânurile Tatălui nu S-a despărțit, roagă-L neîncetat să mântuiască sufletele noastre. 


Cântarea a 3-a 
Irmos: Cu puterea crucii Tale... 
Stih: Sfinte mucenice Conon, roagă-te lui Dumnezeu pentru noi. 


Dorind Lumina, ales-ai a sluji lui Dumnezeu şi ai urât, mărite mucenice Conon, 
întunecimea închinării la idoli. 


Stih: Sfinte mucenice Conon, roagă-te lui Dumnezeu pentru noi. 


Jertfitu-ţi-ai lui Hristos, cu osârdie, trupul şi sufletul şi bine fiind primit, te-ai găsit 
faţă către faţă cu Stăpânul, prea fericite. 


Stih: Sfinte mucenice Conon, roagă-te lui Dumnezeu pentru noi. 


Cu înţelepciune ai slobozit popoare numeroase de sub legile lor cele părinteşti, 
înfruntând pe cel numit cu numele pierzăru, Sfinte mărite Conon. 


AAA AAA AAA AAA AAAAAAĂAA 


Xe Xp e e e eee 

Xe Xe Xe ee ee eee eee eX 


Slavă Tatălui şi Fiului şi Sfântului Duh. 


Roagă-te, mărite, ca să se dea dezlegare de patimile cele sufleteşti şi trupeşti, celor 
ce prăznuiesc cu credinţă sfântă pomenirea ta. 


Şi acum şi pururea şi în vecii vecilor. Amin (a Născătoarei). 


Roagă-te neîncetat, prea curată, Celui ce a ieşit din coapsele tale, ca să izbăvească 
de înşelăciunea diavolului pe cei ce te cântă pe tine, Maica lui Dumnezeu. 


Irmosul: Cu puterea crucii Tale, Hristoase, întăreşte gândul meu, ca să laud şi să 
slăvesc Răstignirea Ta cea mântuitoare. 


Cântarea a 4-a 


Irmos: Auzit-am, Doamne, de Învierea Ta cea din mormânt şi am prea slăvit pu- 
terea Ta cea nebiruită. 


Stih: Sfinte mucenice Conon, roagă-te lui Dumnezeu pentru noi. 


Surpat-ai, fericite, înşelăciunea popoarelor şi ai arătat Dumnezeirea lui lisus Hri- 
stos. 


Stih: Sfinte mucenice Conon, roagă-te lui Dumnezeu pentru noi. 


Idolul de piatră cel mincinos, înfricoşându-se de mustrarea ta, a mărturisit că lisus 
Singur este Dumnezeu. 


Stih: Sfinte mucenice Conon, roagă-te lui Dumnezeu pentru noi. 


Cei neînţelepţi s-au înţelepţit, primind de pe buzele cele de piatră schimbarea cea 
adevărată, cea mai presus de fire. 


Slavă Tatălui şi Fiului şi Sfântului Duh. 


Taină negrăită este ceea ce se propovăduieşte prin tine; căci pe cei rătăciţi îi întorci 
la Domnul, mucenice. 


Şi acum şi pururea şi în vecii vecilor. Amin (a Născătoarei). 


AAA AAA AAA AAA AAAAAAAĂA 


Xe Xe de e eee 


AAA AAA AAA AAA AAA AAA AAA 


Xe Xe Xe ee eee eee 


Cu adevărat te mărim pe tine, Născătoare de Dumnezeu nenuntită şi la limanul tău 
scăpăm noi, credincioşii. 


Cântarea a 5-a 


Irmos: Mânecând, strigăm către tine, Doamne: mântuieşte-ne pe noi, că Tu eşti 
Dumnezeul nostru, afară de Tine pe altul nu ştim. 


Stih: Sfinte mucenice Conon, roagă-te lui Dumnezeu pentru noi. 


Vas de lumină prea curată şi nestricăcioasă te-a făcut Duhul, pe tine, strălucirea şi 
lauda mucenicilor. 


Stih: Sfinte mucenice Conon, roagă-te lui Dumnezeu pentru noi. 


Cu dumnezeiasca cunoştinţă a graiurilor celor negrăite te-ai îmbogățit şi cu aceasta 
ai învăţat nenumărate neamuri, prea cinstite. 


Slavă Tatălui şi Fiului şi Sfântului Duh. 


Darul minunilor tale văzându-l cei fărădelege, strigau: Dumnezeul lui Conon a 
biruit înşelăciunea. 


Şi acum şi pururea şi în vecii vecilor. Amin (a Născătoarei). 


Fecioară după naştere te cântăm pe tine, Născătoare de Dumnezeu, că tu ai născut 
lumii cu Trup pe Dumnezeu Cuvântul. 


Cântarea a 6-a 
Irmos: Inconjuratu-m-a adâncul... 
Stih: Sfinte mucenice Conon, roagă-te lui Dumnezeu pentru noi. 


Fost-a harul, prin rugăciunile tale, prea fericite Conon, creştere şi bogăţie celor ce 
au crezut; iar împotrivirea le-a fost pierzare celor ce nu au crezut. 


Stih: Sfinte mucenice Conon, roagă-te lui Dumnezeu pentru noi. 


AAA AAA AAA AAA AAAAAAAA 


Xe Xp e e eee ee 

Xe Xe Xe ee eee eee eX 


Cu adevărat mulțimile demonilor ţi s-au supus ţie, fericite, celui ce te-ai supus de 
bunăvoie lui Dumnezeu, Făcătorului tău, Sfinte mucenice Conon, mărite. 


Slavă Tatălui şi Fiului şi Sfântului Duh. 


Mulţimile au fost învăţate de tine să aleagă dumnezeieşte mila şi au fost povăţuite 
să urască, prea fericite, bogăţia cea iubitoare de argint, în faptă şi în cuvânt. 


Şi acum şi pururea şi în vecii vecilor. Amin (a Născătoarei). 


Rug nears, munte şi scară însufleţită şi uşă cerească, după vrednicie te mărim pe 
tine, Marie mărită, lauda dreptcredincioşilor. 


Irmosul: Înconjuratu-m-a adâncul, groapă s-a făcut mie chitul; iar eu am strigat 
către Tine, lubitorule de oameni şi m-a mântuit dreapta Ta. 


Condac, glasul al 3-lea: Cu curăție, ca un înger, vieţuind pe pământ, încă de aici 
te-ai învrednicit a fi vorbitor cu îngerii, şi pe părintele tău l-ai adus la cunoştinţa lui 
Hristos. Şi pătimind până la sânge, pe Hristos Dumnezeu L-ai mărturisit, Sfinte 
mucenice Conon; roagă-te neîncetat lui Hristos, pentru noi toţi. 


Cântarea a 7-a 


Irmos: Cel ce în cuptorul cel cu foc ai mântuit pe tinerii cei ce cântau cântarea: 
Binecuvântat eşti, Dumnezeul părinților noştri! 


Stih: Sfinte mucenice Conon, roagă-te lui Dumnezeu pentru noi. 


Muceniceşte luptându-te, pătimitorule, ai strigat: Binecuvântat eşti, Dumnezeul pă- 
rinților noştri! 


Stih: Sfinte mucenice Conon, roagă-te lui Dumnezeu pentru noi. 


Biruind pe vrăjmaş te-ai arătat purtător de biruinţă, strigând: Binecuvântat eşti, Du- 
mnezeul părinților noştri! 


Stih: Sfinte mucenice Conon, roagă-te lui Dumnezeu pentru noi. 


Pe pământ biruitor, iar în cer purtător de cunună al lui Hristos te-ai arătat, mu- 
cenice nebiruite. 


AAA AAA AAA AAA AAAAAAA 


Xe Xe e e eee 


AAA AAA AAA AAA AAA AAA AAA 


Xe Xe Xe ee eee eee eX 


Slavă Tatălui şi Fiului şi Sfântului Duh. 


Aducând lui Dumnezeu ca o jertfă mântuirea celor din rătăcire, strigi: Binecuvântat 
eşti, Dumnezeul părinţilor noştri! 


Şi acum şi pururea şi în vecii vecilor. Amin (a Născătoarei). 


Cel ce Te-ai născut din Fecioară, pe care Născătoare de Dumnezeu ai făcut-o, 
Binecuvântat eşti, Dumnezeul părinților noştri! 


Cântarea a 8-a 

Irmos: Pe Cel ce S-a Născut... 

Stih: Sfinte mucenice Conon, roagă-te lui Dumnezeu pentru noi. 

Văzând pe stăpânitorul lumii întunericului, prădat de înşelăciunea cea plină de 
rătăcire, cu rugăciunile sfântului, preoți lăudaţi, popoare prea înălţaţi pe Hristos în 
veci! 

Stih: Sfinte mucenice Conon, roagă-te lui Dumnezeu pentru noi. 

Cetele făcătorilor de rele pedepsite de tine cu încuviințare dumnezeiască, prin 
duhurile cele pierzătoare, strigau: preoți lăudaţi, popoare prea înălțați pe Hristos în 
veci! 

Stih: Sfinte mucenice Conon, roagă-te lui Dumnezeu pentru noi. 

Cu porunca ta cea lucrătoare ai mântuit nevătămat pruncul în fălcile fiarei ca în 
braţe de maică, strigând neîncetat: preoţi lăudaţi, popoare prea înălţaţi pe Hristos în 
veci! 

Binecuvântăm pe Tatăl şi pe Fiul şi pe Sfântul Duh, Domnul. 

Luminatu-te-ai din belşug, pătimitorule, cu Lumina cea întreit strălucitoare şi 
cântând firea cea în Trei Ipostasuri, ai strigat: preoți lăudaţi, popoare prea înălțați 


pe Hristos în veci! 


Și acum şi pururea şi în vecii vecilor. Amin (a Născătoarei). 


AAA AAA AAA AAA AAAAAĂAA 


xp Xe e e e eee 

Xe Xe Xe ee ee eee eee 


Mai presus decât Heruvimii te-ai arătat Născătoare de Dumnezeu, Marie; că în 
pântecele tău S-a Sălăşluit Acela pe care, împreună cu Puterile cele netrupeşti, pă- 
mântenii Il slăvim întru toţi vecii. 


Irmosul: 


Să lăudăm, să binecuvântăm şi să ne închinăm Domnului, cântându-l şi prea înăl- 
țându-L pe Dânsul întru toţi vecii. 


Pe Cel ce S-a născut din Tatăl mai înainte de veci, Fiu şi Dumnezeu şi în vremurile 
din urmă S-a Intrupat din Fecioară Maică, preoţi lăudaţi-L, popoare prea înălţați-L 
întru toţi vecii! 

Cântarea a 9-a 

Irmos: Pe tine, Maica lui Dumnezeu... 


Stih: Sfinte mucenice Conon, roagă-te lui Dumnezeu pentru noi. 


Cu totul fiind plin de dor nematerialnic, ai dorit să bei paharul lui Hristos. Pentru 
aceasta, fericite, toţi te fericim. 


Stih: Sfinte mucenice Conon, roagă-te lui Dumnezeu pentru noi. 


Urmând în chip bineplăcut lui Dumnezeu, Legii celei dumnezeieşti, iar nu plă- 
cerilor, fericite, te-ai arătat bând cu tot sufletul paharul lui Hristos. 


Stih: Sfinte mucenice Conon, roagă-te lui Dumnezeu pentru noi. 


Arătatu-te-ai podoabă a mucenicilor, mărite, înfrumuseţându-te cu prea cinstitele 
răni ale lui Hristos; pentru aceasta toţi te cinstim. 


Slavă Tatălui şi Fiului şi Sfântului Duh. 


Aflându-te acum întru odihna cea cerească, mărite mucenice Conon, scapă-mă din 
împresurările cele cumplite ale vieţii, pătimitorule al Domnului. 


Şi acum şi pururea şi în vecii vecilor. Amin (a Născătoarei). 


AAA AAA AAA AAA AAAAAAĂAA 


Xp Xp e e e eee 


SA AA AAA AAA AAA AAA AAA AAA 


Xe Xe Xe ee eee eee eX 


Bucură-te, Născătoare de Dumnezeu, Maica lui Hristos Dumnezeu! Bucură-te, 
munte sfânt! Bucură-te, ceea ce eşti desăvârşirea cinstitei feciorii! Bucură-te, Stă- 
până! 


Irmosul: Pe tine, Maica lui Dumnezeu, cea mai presus de minte şi de cuvânt, care 
ai născut în chip de negrăit sub ani pe Cel fără de ani, credincioşii cu un gând te 
mărim. 


Sedelna, glasul 1. Podobie: Mormântul Tău, Mântuitorule, ostaşii străjuindu-l, 
morţi s-au făcut de strălucirea îngerului ce s-a arătat, care a vestit femeilor Învie- 
rea. Pe Tine Te mărim, Pierzătorul stricăciuni, la Tine cădem, cel ce ai înviat din 
mormânt la Unul Dumnezeul nostru. 


Din pruncie lpindu-te de Dumnezeu, purtătorule de Dumnezeu, te-ai arătat vas 
cinstit al Duhului şi duhurile cele prea viclene le-ai supus şi nevoindu-te, te-ai mă- 
rit, după vrednicie. Pentru aceasta toţi, cu credinţă, prăznuim sfântă pomenirea ta. 


Sedelna Preasfintei Născătoare de Dumnezeu, glasul 1. Podobie: Mormântul Tău, 
Mântuitorule, ostaşii străjuindu-l, morți s-au făcut de strălucirea îngerului ce s-a 
arătat, care a vestit femeilor Învierea. Pe Tine Te mărim, Pierzătorul stricăciunii, la 
Tine cădem, cel ce ai înviat din mormânt la Unul Dumnezeul nostru. 


Chiverniseşte, Preacurată, ticălosul meu suflet şi ai milă de el, care din pricina 
mulțimii greşelilor a alunecat în adâncul pierzării, ceea ce eşti cu totul nevinovată. 
Și în ceasul cel înfricoşător al morţii, te rog, slobozeşte-mă din mâinile demonilor, 
celor ce mă vor cleveti şi mă izbăveşte. 


Sedelna Sfintei Cruci şi a Preasfintei Născătoare de Dumnezeu, glasul 1. Podobie: 
Mormântul Tău, Mântuitorule, ostaşii străjuindu-l, morţi s-au făcut de strălucirea 
îngerului ce s-a arătat, care a vestit femeilor Învierea. Pe Tine Te mărim, Pier- 
zătorul stricăciunii, la Tine cădem, cel ce ai înviat din mormânt la Unul Dumne- 
zeul nostru. 


Prin inima ta cea curată şi fără prihană, sabie cu adevărat a trecut, Fecioară, când ai 
văzut pe Fiul tău Inălţat pe Cruce, prea curată, binecuvântată Marie, scăparea 
păcătoşilor, Născătoare de Dumnezeu, întărirea credincioşilor. 

Acatistul Sfântului mucenic Conon din Isauria (5 martie) 


2 (( 


Sfântul mucenic Conon, exorcistul din Isauria 


Rugăciunile începătoare 


În numele Tatălui, şi al Fiului şi al Sfântului Duh. Amin. 


Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 


Doe... 

Doamne, curăţeşte păcatele noastre; 
Stăpâne, iartă fărădelegile noastre; 
Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Tatăl nostru, care eşti în ceruri, Sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. Că a Ta 
este Împărăţia şi puterea şi slava, a Tatălui şi a Fiului şi a Sfântului Duh, acum 
şi pururea şi în vecii vecilor. Amin. 


Miluieşte-ne pe noi, Doamne, miluieşte-ne pe noi, că nepricepându-ne de nici un 
răspuns, această rugăciune aducem ie, ca unui Stăpân, noi, păcătoşii robii Tăi, 
miluieşte-ne pe noi. 


Slavă Tatălui şi Fiului şi Sfântului Duh. 


Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi Suntem 
poporul Tău, toţi lucrul mâinilor Tale şi numele Tău chemăm. 


Şi acum şi pururea şi în vecii vecilor. Amin. 


Uşa milostivirii deschide-o nouă,binecuvântată Născătoare de Dumnezeu, ca să 
nu pierim cei ce nădăjduim întru tine, ci să ne mântuim prin tine din nevoi, că tu 
eşti mântuirea neamului creştinesc. 


Cred Într-Unul Dumnezeu, Tatăl Atoţiitorul, Făcătorul cerului şi al pămân- 
tului, al tuturor celor văzute şi nevăzute. 

Și întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 


AAA AAA AAA AAAi 


Xp Xe Xe Se XP eee e Pee 


AAA AAA AAA AAA AAA AAA 


Xe Xe Xe ee eee eee 


adevărat din Dumnezeu adevărat, Născut, nu făcut, Cel de o fiinţă cu Tatăl, prin 
care toate s-au făcut. 

Care pentru noi oamenii şi pentru a noastră mântuire.S-a pogorât din ceruri Şi 
S-a întrupat de la Duhul Sfânt şi din Maria Fecioara Şi S-a făcut om. 

Şi S-a răstignit pentru noi în zilele lui Pilat din Pont, Şi a pătimit şi S-a îngropat. 
Și a înviat a treia zi după Scripturi . 

Şi S-a suit la ceruri şi Şade de-a dreapta Tatălui. Şi iarăşi va să vină cu slavă, să 
judece viii şi morţii, A cărui Împărăţie nu va avea Sfârşit. 

Şi întru Duhul Sfânt, Domnul de viaţă Făcătorul, care din Tatăl purcede, 

Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 

Aştept învierea morților şi viaţa veacului ce va să fie. Amin ! 


Troparul Sfântului mucenic Conon din Isauria, glasul al 4-lea: Mucenicul Tău, 
Doamne, Conon, întru nevoinţa sa, cununa nestricăciunii a dobândit de la Tinc, 
Dumnezeul nostru; că având puterea Ta, pe chinuitori a învins; zdrobit-a şi ale de- 
monilor neputincioase îndrăzniri. Pentru rugăciunile lui, mântuieşte sufletele noa- 
stre, Hristoase Dumnezeule. 


Condacul Sfântului mucenic Conon din Isauria glasul al 3-lea: Cu curăţie, ca un 
înger vieţuind pe pământ, încă de aici te-ai învrednicit a fi vorbitor cu Îngerii şi pe 
părintele tău l-ai adus la cunoştinţa lui Hristos. Şi pătimind până la sânge, pe 
Hristos Dumnezeu L-ai mărturisit, Sfinte mucenice Conon; roagă-te neîncetat lui 
Hristos, pentru noi toţi! 


Condacul 1 

Sfântului mucenic Conon îi aducem aceste laude, căci el s-a împotrivit rătăcirii cu 
vitejie şi s-a luptat pentru Domnul Hristos, fiind încununat cu cununa nestri- 
căcioasă în Împărăţia lui Dumnezeu. Iar tu, Sfinte Conon, roagă-te pentru noi care 
te strigăm: Bucură-te, Sfinte mucenice Conon, biruitorul rătăcirii, cel ce îi supui 
pe vrăjmaşii nevăzuţi! 


Icosul 1 

Fiind aşezat acum în rândul Sfinţilor, te desfeţi de priveliştea Îngerilor din Ceruri, 
Sfinte mucenice Conon, şi din înalt auzi aceste cântări: 

Bucură-te, primind stăpânirea asupra duhurilor necurate de la Domnul Hristos; 
Bucură-te, cel ce alungi vrăjmaşii nevăzuţi din oameni; 

Bucură-te, cel ce îndepărtezi pe veci ispitirile diavolilor; 

Bucură-te, arhanghel cu chip de lumină; 

Bucură-te, cel ce mânuiești sabia Duhului Sfânt spre mântuirea noastră; 

Bucură-te, Sfinte mucenice Conon, biruitorul rătăcirii, cel ce îi supui pe vrăjma- 
şii nevăzuţi! 


Condacul 2 

Fiind născut din părinți care au auzit propovăduirea Sfântului apostol Pavel în ceta- 
tea Isauria, Sfinte Conon, ai ajuns la vârsta potrivită căsătoriei şi părinții tăi te-au 
logodit cu o fecioară frumoasă pe nume Ana, dar Dumnezeu voia pentru tine o altă 
viaţă în care să Îl chemi pe EI neîncetat: Aliluia! 


Icosul 2 

Mai înainte de ziua nunţii ţi s-a arătat Sfântul Arhanghel Mihail care te-a învăţat 
adevărata credinţă, te-a botezat la pârâu în numele Preasfintei Treimi și te-a împăr- 
tășit cu dumnezeieștile Taine, Sfinte Conon, iar apoi după ce te-a însemnat cu 
semnul Sfintei Cruci s-a făcut nevăzut. 

Bucură-te, că te-ai umplut de Duh Sfânt; 

Bucură-te, că de atunci Arhanghelul Mihail era cu tine nevăzut; 

Bucură-te, că ai primit naştere din nou; 

Bucură-te, că şi pe mireasa ta ai învăţat-o a-şi păstra fecioria; 

Bucură-te, că vieţuiaţi ca frate cu sora, ca doi serafimi; 

Bucură-te, că şi pe părinţii tăi i-ai adus la Hristos; 

Bucură-te, Sfinte mucenice Conon, biruitorul rătăcirii, cel ce îi supui pe vrăjma- 
şii nevăzuţi! 


Condacul 3 

După câtăva vreme, tatăl tău a primit moarte mucenicească, mama ta s-a mutat la 
Dumnezeu şi apoi şi fecioara Ana a fost chemată către cămara Mirelui Hristos, iar 
tu trăiai în rugăciune zi și noapte, omorându-ți trupul şi robindu-l duhului, Sfinte 
Conon, şi Dumnezeu primea osteneala ta: Aliluia? 


Icosul 3 

După mulți ani, în vremea bătrâneților tale, Hristos Domnul a voit a arăta darul 
Duhului Sfânt care sălășluia în tine, sfinte binecuvântat. Astfel, te-a trimis în cetate 
unde i-ai văzut pe oameni pregătiți a merge la peştera idolului Apolon pentru a-i 
aduce jerfe idoleşti, dar tu i-ai mustrat aspru. 

Bucură-te, că Arhanghelul Mihail te-a dus acolo într-o clipită la locul idolesc; 
Bucură-te, că păgânii au ajuns doar după patru zile; 

Bucură-te, că i-a tulburat Arhanghelul Mihail şi le-a rătăcit calea; 

Bucură-te, că nu mai ştiau încotro să o 1a; 

Bucură-te, că l-ai făcut pe demonul Apolo să recunoască adevărul, că: "Unul este 
Dumnezeu adevărat, Hristos Cel propovăduit de tine!” 

Bucură-te, că idolul s-a sfărâmat, şi păgânii au crezut în Dumnezeu; 

Bucură-te, Sfinte mucenice Conon, biruitorul rătăcirii, cel ce îi supui pe vrăjma- 
şii nevăzuţi! 


Condacul 4 

Tot în acele locuri era o peşteră pustie unde vieţuia un diavol care omora oamenii 
şi animalele care treceau pe acolo. Locuitorii îi aduceau jerfe rugându-l să nu îi 
ucidă, dar văzând că nimic nu izbutesc te-au chemat pe tine, Sfinte Conon, ştiind 
că tu te rugai Dumnezeului cel Atotputernic: Aliluia! 


Icosul 4 

Ducându-te acolo fiind urmat de popor, ai chemat diavolul să iasă afară şi acesta s- 
a arătat ca o babă necurată, tremurând şi scuturându-se, apoi l-ai certat să nu facă 
rău nimănui şi l-ai trimis în gheenă. Strigăm şi noi odată cu credincioşii: 

Bucură-te, că mulţi au crezut atunci în Hristos; 

Bucură-te, că vieţuind în casa părintească făceai multe minuni; 

Bucură-te, că aveai darul de a scoate diavolii din oameni; 

Bucură-te, că Dumnezeu îți dăduse stăpânire asupra lor; 

Bucură-te, că vindecai cu rugăciune bolile aduse de demoni; 

Bucură-te, că descopereai cele furate şi eliberai prizonierii nevinovaţi; 

Bucură-te, Sfinte mucenice Conon, biruitorul rătăcirii, cel ce îi supui pe vrăjma- 
şii nevăzuţi! 


Condacul 5 

Odată, şezând la rugăciune au tăbărât pe tine mulţime de diavoli, Sfinte Conon, din 
aceia pe care îi izgoniseși din oameni şi din capiştile idolești, dar tu i-ai legat în nu- 
mele Domnului lisus Hristos şi i-ai trimis să muncească pământul şi să păzească 
animalele, iar ei făceau toate ca niște robi răscumpărați fund ținuți în legăturile 
nevăzute ale lui Dumnezeu: Aliluia! 

Icosul 5 


Într-o noapte au năvălit tâlharii în casa ta vrând să te jefuiască, sfinte dar prin po- 
runca lui Dumnezeu diavolii care îţi slujeau i-au bătut pe tâlhari fără milă, lăsân- 
du-i abia vii. După ce i-ai certat, te-ai rugat pentru tâlhari şi Dumnezeu 1-a vindecat 
slobozindu-i în pace, şi ei te-au lăudat aşa: 

Bucură-te, că ţi-ai iubit vrăjmași; 

Bucură-te, că nu i-ai lăsat să moară în păcate; 

Bucură-te, că tămăduieşti răni adânci; 

Bucură-te, că stăpâneşti duhurile necurate cu puterea lui Dumnezeu; 

Bucură-te, că mila şi dragostea nu lipsesc de la tine; 

Bucură-te, că porunceşti diavolilor să plece de la noi; 

Bucură-te, Sfinte mucenice Conon, biruitorul rătăcirii, cel ce îi supui pe vrăjma- 
şii nevăzuţi! 


Condacul 6 

Oriunde erai clevetit, Sfinte Conon, diavolii cei legati de puterea lui Dumnezeu 
mergeau şi îi băteau pe hulitori, aducându-i înaintea picioarelor tale, iar tu îi învăţai 
cele ale credinţei, despre dragoste, cinste, despre Domnul Hristos și Împărăţia Lui, 
aşa încât ei primeau îndreptare şi Îl cinsteau pe Dumnezeu: Aliluia! 


Icosul 6 

O văduvă oarecare, săracă, s-a dus să adune spice în urma secerătorilor, şi fundcă 
obosise l-a pus jos pepruncul său pe care îl căra în braţe, când un lup alergând din 
pădure l-a răpit, fugind cu el. Femeia, văzând că nu e chip să prindă singură lupul, 
a venit la tine, Sfinte Conon, rugându-te să o ajuţi. 

Bucură-te, că îndată ai poruncit robilor nevăzuţi; 

Bucură-te, că aceia s-au şi dus după lup; 

Bucură-te, că ai dat pruncul viu şi sănătos mamei sale; 

Bucură-te, că nu lăsai pe nimeni nemiluit; 

Bucură-te, că rugăciunea ta străpungea Cerul; 

Bucură-te, că erai ca un stâlp de foc, arzând necurăţia şi nedreptatea; 

Bucură-te, Sfinte mucenice Conon, biruitorul rătăcirii, cel ce îi supui pe vrăjma- 
şii nevăzuți! 


Condacul 7 

Însă alţi diavoli au pornit război împotriva oamenilor aducând boli mai ales de văr- 
sat de vânt, şi mulți mureau fără să găsească tămăduire, dar alergând la tine pentru 
ajutor, Sfinte Conon, te-ai rugat lui Dumnezeu să îţi dea putere asupra diavolilor 
ceea ce Dumnezeu a împlinit de îndată, şi credincioşii se bucurau: Aliluia! 


Icosul 7 

Prinzându-i pe toți demonii i-ai certat, pe unii i-ai trimis în locuri pustii, pe alții 
întru adânc și pe alţii i-ai legat şi i-ai pus în treizeci de vase de lut cu plumb și, pe- 
cetluindu-i cu puterea Crucii, i-ai îngropat în pământ sub temelia casei tale. 
Bucură-te, curajos ostaş al lui Hristos; 

Bucură-te, că ești de neînvins în războiul duhovnicesc; 

Bucură-te, ajutorul preoților bine credincioşi; 

Bucură-te, salvarea noastră de la boli molipsitoare; 


AAA AAA AA AAA AAA AAAAAAĂAA 


Xp Xe e e eee eX 


AAA AAA AAA AAA AAA AAA 


Xe Xe Xe ee eee eX 


Bucură-te, că vindeci rănile aduse de diavol; 

Bucură-te, mijlocitorul nostru înaintea lui Dumnezeu; 

Bucură-te, Sfinte mucenice Conon, biruitorul rătăcirii, cel ce îi supui pe vrăjma- 
şii nevăzuţi! 


Condacul 8 

Nu după multă vreme a început prigonirea împotriva creștinilor şi a ajuns în Isauria 
un anume ighemon numit Magdon, care căuta să omoare pe oricine se închina la 
Hristos şi Îi striga: Aliluia! 


Icosul 8 

Din porunca acestui ighemon ai fost prins şi tu, Sfinte Conon, şi te muncea cu mul- 
te şi cumplite chinuri, silindu-te a aduce jertfă idolească. 

Bucură-te, că bătrâneţile tale erau albite de Duhul Sfânt; 

Bucură-te, că mintea ta era îndreptată doar spre Dumnezeu; 

Bucură-te, că ai rămas neclinitit în credință; 

Bucură-te, că păgânii te-au chinuit timp îndelungat; 

Bucură-te, că Arhanghelul Mihail te întărea în suferință; 

Bucură-te, că era cu tine nevăzut; 

Bucură-te, Sfinte mucenice Conon, biruitorul rătăcirii, cel ce îi supui pe vrăjma- 
şii nevăzuţi! 


Condacul 9 

Auzind credincioşii că ai fost prins de ighemon și că acesta te chinuie, Sfinte Co- 
non, au alergat degrabă înarmaţi să îl ucidă, dar acesta a fugit din cetate împreună 
cu oştenii lui, căci nu ştia să se închine lui Dumnezeu: Aliluia! 


Icosul 9 

Aflându-te legat şi plin de răni însângerate, sătenii te-au dezlegat degrabă şi plân- 
gând, îşi ungeau trupurile lor cu sângele tău dorind să se sfințească prin aceasta. 
Bucură-te, că îţi sărutau cu dragoste rănile; 

Bucură-te, că sângele tău era tămăduitor; 

Bucură-te, că ungându-se cu el, credincioşii se vindecau de toate bolile; 

Bucură-te, că te-ai necăjit că nu te-au lăsat să mori pentru Hristosul tău; 

Bucură-te, că ai văzut în asta voia lui Dumnezeu; 

Bucură-te, că nu te-ai revoltat; 

Bucură-te, Sfinte mucenice Conon, biruitorul rătăcirii, cel ce îi supui pe vrăjma- 
şii nevăzuți! 


Condacul 10 

Credincioşii te-au dus acasă şi se îngrijeau de rănile tale, sfinte binecuvântat, și toți 
Ii mulţumeau lui Dumnezeu pentru că te-a lăsat în viaţă: Aliluia! 


Icosul 10 

Ai trăit încă doi ani, Sfinte Conon, timp în care ai făcut multe alte minuni prin da- 
rul izgonirii demonilor din oameni, vindecând boli şi aducând suflete la Hristos, şi 
oamenii te slăveau așa: 

Bucură-te, că te-ai mutat la Dumnezeu cu sfârşit cuvios; 

Bucură-te, că Arhanghelul Mihail te-a dus în Rai; 

Bucură-te, că ai primit de la Hristos cununa nestricăciosă a mucenicilor; 

Bucură-te, că ai fost îngropat alături de părinți şi mireasa ta, Ana; 

Bucură-te, că multă plângere a fost la moartea ta pe pământ; 

Bucură-te, că multă bucurie s-a făcut în Cer, ducându-te lisus în ceata de ostași ai 
Arhanghelului Mihail; 

Bucură-te, Sfinte mucenice Conon, biruitorul rătăcirii, cel ce îi supui pe vrăjma- 
şii nevăzuţi! 


Condacul 11 

După adormirea și îngroparea ta, Sfinte Conon, isaurienii au vrut să dărâme casa ta 
părintească pentru a construi în loc o biserică. Lucrând la temelii, au aflat în pă- 
mânt cele treizeci de vase de lut în care i-ai închis pe diavoli, şi bucurându-se Îl 
lăudau pe Dumnezeu: Aliluia! 


Icosul 11 

Crezând că în vase se află aur şi argint ca o comoară pământească pe care ai ago- 
nisit-o, sfinte binecuvântat, au spart un vas şi de îndată au tăbărât pe ei diavolii ca 
un fum întunecat şi necurat şi, întunecând văzduhul, au făcut vifor mare înspăi- 
mântându-i pe oameni. 

Bucură-te, că multe îngroziri au făcut necuraţii; 

Bucură-te, că Dumnezeu îngăduise aceasta pentru pedepsirea celor lacomi; 
Bucură-te, că ei s-au rugat ție, Sfinte Conon, să îi ajuţi; 

Bucură-te, că prin puterea ta, diavolu au fost izgoniți; 

Bucură-te, că celelalte douăzeci și nouă de vase au rămas neatinse; 

Bucură-te, că ele sunt în temelia bisericii până azi; 

Bucură-te, că cei ce ţi se roagă petrec nevătămaţi de diavoli; 

Bucură-te, Sfinte mucenice Conon, biruitorul rătăcirii, cel ce îi supui pe vrăjma- 
şii nevăzuţi! 


Condacul 12 

Slăvind pe Tatăl şi pe Fiul şi pe Sfântul Duh, pe Unul în Treime Dumnezeu, mulţu- 
mim pentru viaţa ta curată şi neprihănită, Sfinte Conon, căci prin rugăciune te-ai 
făcut stâlp de foc cu care ai ars necuraţii demoni, fiind salvarea celor care cu cre- 
dinţă caută izbăvire la Dumnezeu: Aliluia! 


Icosul 12 

Petrecând acum cu ceata Arhanghelului Mihail în Ceruri, te rugăm nu ne uita pe 
noi, cei mult încercaţi în viforul lumii păcătoase şi care ne izbim la tot pasul de 
cursele diavolilor necruţători, şi primeşte aceste laude: 

Bucură-te, aducându-i pe calea credinţei pe cei pierduţi; 

Bucură-te, că ţi-ai creștinat familia toată; 

Bucură-te, că ai primit puterea de a stăpâni diavolii; 

Bucură-te, că aceştia au devenit robii tăi, din porunca lui Dumnezeu; 

Bucură-te, că ești ocrotitorul preoţilor care fac exorcizări; 

Bucură-te, că îi aperi pe ei şi familiile lor de răzbunarea demonilor; 

Bucură-te, Sfinte mucenice Conon, biruitorul rătăcirii, cel ce îi supui pe vrăjma- 
şii nevăzuţi! 


Condacul 13 (de 3 ori) 

Sfinte mucenice Conon, cel plin de har dumnezeiesc, care ai primit putere de la 
Dumnezeu de a lega diavolii, vino la noi împreună cu Sfântul Arhanghel Mihail şi 
alungă cetele de demoni care ne chinuie şi scoate-ne din rătăcirea credinţei pe noi 
şi pe cei dragi ai noştri, ca mântuiţi să ne rugăm din Ceruri: Aliluia! 


Se zice apoi, iarăşi: 


Icosul 1 

Fiind aşezat acum în rândul Sfinţilor, te desfeţi de priveliștea Îngerilor din Ceruri, 
Sfinte mucenice Conon, şi din înalt auzi aceste cântări: 

Bucură-te, primind stăpânirea asupra duhurilor necurate de la Domnul Hristos; 
Bucură-te, cel ce alungi vrăjmaşii nevăzuţi din oameni; 

Bucură-te, cel ce îndepărtezi pe veci ispitirile diavolilor; 

Bucură-te, arhanghel cu chip de lumină; 

Bucură-te, cel ce mânuiești sabia Duhului Sfânt spre mântuirea noastră; 

Bucură-te, Sfinte mucenice Conon, biruitorul rătăcirii, cel ce îi supui pe vrăjma- 
şii nevăzuţi! 


Condacul 1 
Sfântului mucenic Conon îi aducem aceste laude, căci el s-a împotrivit rătăcirii cu 
vitejie şi s-a luptat pentru Domnul Hristos, fiind încununat cu cununa nestrică- 

cioasă în Impărăția lui Dumnezeu. lar tu, Sfinte Conon, roagă-te pentru noi care te 
strigăm: Bucură-te, Sfinte mucenice Conon, biruitorul rătăcirii, cel ce îi supui pe 
vrăjmaşii nevăzuţi! 


Apoi, se spune această: 
Rugăciune 


Sfinte mucenice Conon, cel ce te-ai făcut vas de lumină prea curată a Duhului 
Sfânt, cu puterea lui Dumnezeu ai surpat înşelăciunea demonilor şi ai fost ocroti- 
torul credincioșilor. Te rugăm şi noi să ne păzești, să scoţi din inima, din mintea, 
din sufletul şi din toate mădularele noastre toată necurăţia pe care noi am adus-o 
asupra noastră sau care ne-a cuprins din viclenia vrăjmașilor văzuți şi nevăzuţi. 


Adu împăcarea în familie, adu la credinţă soţii sau soțiile care rătăcesc în erezii să 
primească învăţătura Evangheliei şi să se boteze cu Duh Sfânt spre viaţa veşnică. 
Alungă lupul care ne fură agoniseala duhovnicească dar şi pe cea lumească, pă- 
zeşte pruncii la sânul maicii lor să nu îi răpească furii şi să aibă sănătate şi învaţă- 
ne să ţinem dreapta credință. 


Ocroteşte preoţii slujitori care din iubire de oameni le aduc acestora vindecare 
sufletească prin slujbele rânduite de Sfânta Biserică, pentru ca lucrarea făcută de ei 
să dăinuie spre încredințarea în mila şi bunătatea lui Dumnezeu; apără familule 
preoților de răzbunarea demonilor izgoniți din credincioşi, şi mijloceşte la Hristos 
Domnul pace tuturor celor care ţi se roagă, pentru ca trăind în rugăciune şi în Duh 
Sfânt să ne împărtășim de Lumina veşnică a Împărăției lui Dumnezeu, căruia Îi 
aducem slavă şi cinstire. Amin. 


Și apoi se face Otpustul: Doamne, lisuse Hristoase, Fiul lui Dumnezeu pentru ru- 
găciunile prea curatei Maicii 'Tale, ale Sfântului mucenic Conon din Isauria şi ale 
tuturor Sfinților, miluieşte-ne şi ne mântuieşte pe noi! Amin! 


Sursa: 


https://acoperamantulmaiciidomnului.wordpress.com/2022/09/23/acatistul-sfantului- 
mucenic-conon-exorcistul-din-isauria-5-martie/ 


https://salutis8.wordpress.com/2023/03/01/acatistul-sfantului-mucenic-conon-exorcistul- 


din-isauria/ 

Imnografie 


Condacul Sfântului mucenic Conon din Isauria: Cu curăţie, ca un înger, vieţuind 
pe pământ, încă de aici te-ai învrednicit a fi vorbitor cu îngerii, şi pe părintele tău |- 
al adus la cunoştinţa lui Hristos. Şi pătimind până la sânge, pe Hristos Dumnezeu 
L-ai mărturisit, Sfinte mucenice Conon; roagă-te neîncetat lui Hristos, pentru noi 
toți. 


Troparul Sfântului mucenic Conon din Isauria: Mucenicul Tău, Doamne, Conon, 
întru nevoinţa sa, cununa nestricăciunii a dobândit de la Tine, Dumnezeul nostru; 
că având puterea Ta, pe chinuitori a învins; zdrobit-a şi ale demonilor neputin- 
cioase îndrăzniri. Pentru rugăciunile lui, mântuieşte sufletele noastre, Hristoase 
Dumnezeule. 


(Video) Troparul Sfântului mucenic Conon din Isauria - Interpret: Oulia Simeria: 
https://doxologia.ro/tropare/video-sfantul-mucenic-conon-din-isauria-tropar 

Vieţile Sfinţilor - Viaţa şi pătimirea Sfântului mucenic Conon din Isauria 


Cuvant Ortodox - Sfântul mucenic Conon din Isauria - 5 martie: 
https://www.youtube.com/watech?v=aNK5IwxoDOo 

Isauria, cetatea domnească a ţării cu acelaşi nume, a primit sfânta credinţă în 
Domnul nostru lisus Hristos de la Sfântul apostol Pavel, propovăduitorul nea- 
murilor, care a propovăduit acolo şi a adus pe câţiva la credinţă. 


În vremea propovăduirii apostoleşti era un oarecare om, cu numele Nestor, care 
trăia într-un sat ce se chema Vidania, care era departe de cetatea Isauriei ca la 
optsprezece stadii. Acela avea o femeie ce se numea Nada, cu care au născut pe 
acesta, de care ne stă înainte povestirea, adică pe Sfântul Conon. 


După ce a ajuns pruncul în vârsta desăvârşită, au voit părinţii lui să-l căsătorească, 
şi l-au logodit cu o fecioară frumoasă, anume Ana. 


Însă, mai înainte de legătura nunţii, s-a arătat lui Conon, Sfântul Arhanghel 

în chip de bărbat prea luminos şi, învăţându-l Sfânta credinţă, l-a po- 
gorât la pârâu, l-a botezat întru numele Preasfintei Treimi şi, împărtăşindu-l cu 
dumnezeieştile Taine, l-a însemnat cu semnul Crucii şi S-a făcut nevăzut, 

Tânărul Conon s-a umplut de Duhul Sfânt şi Arhanghelul Mihail era împreună 
cu dânsul nevăzut. 


Sosind ziua nunţii şi toţi veselindu-se, când a fost dus mirele cu mireasa în cămară, 
Conon a luat o lumânare aprinsă, ŞI, punând-o într-un vas, a zis către fecioară: "Ce 


Iar fecioara a răspuns: "Mai bună este lumina, decât întunericul”. 


Atunci Sfântul Conon, deschizându-şi gura sa cea plină de darul lui Dumnezeu, a 
început a învăţa pe fecioară despre păzirea fecioriei şi despre viaţa curată, cu 
credinţa întru Hristos, adevăratul Dumnezeu, spunându-i că aceea este lumina cea 
neînserată, iar faptele cele trupeşti cum şi necurata credință cea elinească sunt 
întuneric. 


Fecioara, având inima sa ca un pământ bun spre primirea seminţei cuvântului lui 
Dumnezeu, s-a învoit cu mirele întru toate: căci a crezut în Hristos şi a făgăduit a- 
şi păzi fecioria sa. 


Şi viețuia acea sfântă doime în curăţenie feciorească, ca un frate cu sora sa, sau 
mai bine-zis ca doi îngeri ai lui Dumnezeu, arzând cu duhul dragostei către 
Dumnezeu ca serafimii, slujind Domnului. 

După aceasta, fericitul Conon i-a îndemnat şi pe părinţii săi a se lepăda de idoli 
şi i-a adus la Hristos, botezând pe tatăl şi pe mama sa, ca şi pe mireasa sa. Și toţi 
au plăcut lui Dumnezeu, fiind povăţuiţi şi învăţaţi de Sfântul Conon. 


— Iar tatăl lui, fericitul Nestor, s-a învrednicit şi cununii muceniceşti, fiind ucis 
de închinătorii de idoli, cărora se împotrivea, mustrând rătăcirea lor. 

— După câtăva vreme, maica Sfântului, fericita Nada, s-a mutat către 
Dumnezeu, în bună mărturisire. 

— Apoi s-a dus şi Sfânta fecioară Ana, cea logodită lui mireasă, către cămara 
cea nestricăcioasă a cerescului Mire Hristos 


şi i-a îngropat Sfântul Conon într-un mormânt; iar el se îndeletnicea cu gândirea de 
Dumnezeu, cu postul, cu ostenelile şi cu rugăciunile cele de toată noaptea, omo- 
rându-şi trupul şi robindu-l duhului. 


Iar comoara cea dată lui, a darului Sfântului Duh, o tăinuia până la vremea 
arătării sale, care a sosit după mulți ani, în zilele bătrâneţelor sale. 

Și s-a început aceasta într-acest chip: Era în ţara aceea o peşteră grozavă şi 
întunecoasă, în locuri pustii şi în munţi neumblaţi. Şi aceea era capişte idolească şi 
locaş diavolesc, fiind acolo un idol de piatră, mare, al necuratului zeu Apolon, pe 
care ţara Isauriei îl cinstea mai mult. Şi le era obiceiul isaurienilor ca, în toţi anii, în 
ziua necuratei prăznuiri a lui Apolon, să se adune acolo cu jertfe şi să săvârşească 
acea prăznuire urâtă de Dumnezeu. 


Deci într-un an oarecare, venind praznicul acela, şi toţi din cetate gătindu-se să 
meargă la capiştea ce era în peşteră, Sfântul Conon mişcându-se de duhul, a venit 
în cetate şi, văzând mulțimea poporului, pe unii pe cai înarmaţi, iar pe alții 
pedeştri, gătiți ca la un război, a strigat către dânşii, grăind cu mare glas: 


Iar ei i-au zis: "Ba nu, ci mergem la zeul Apolon, să-i aducem jertfă şi să-i facem 
praznicul”. 


A zis către dânşii Sfântul: YCine este Apolon şi care este puterea lui? Voiesc să 


lar ei au zis: "Acela ne este purtător de grijă, căci toate bunătăţile ni le rânduieşte şi 
ne întăreşte pe noi în războaie, precum întărea şi pe părinţii noştri, care ne-au lăsat 
nouă acest obicei de prăznuire”. 


Sfântul îi întreba, batjocorindu-i: Oare ați auzit cândva de la dumnezeul vostru 


Ei au zis: "Nu! Dar de la părinţii noştri am luat obicei a crede într-însul”. 


Grăit-a către dânşii Sfântul Conon: 

Lăsaţi-vă de închinarea idolilor şi vă voi învăţa pe voi pe care Dumnezeu se cade 
a-L cinsti şi a vă închina Celui ce este întru înălțime. Că Acela este Dumnezeu 
nevăzut şi pe toate le vede, Făcător al cerului, al pământului, al mării şi al 
tuturor celor ce sunt într-însele. El este Împărat tare şi puternic, mântuind pe 
robii Săi şi pierzând pe vrăjmaşii care se închină idolilor şi aduc jertfe diavolilor. 


Aceluia nu-i trebuie jertfe sângeroase, ci voieşte să-L cunoască cei ce vin la EI 
fără de răutăţi şi vicleşuguri şi să creadă în El; ştiind cum că EI este adevăratul 
Dumnezeu, Tatăl Unuia născut Fiului Său, al Domnului nostru lisus Hristos, 
Care de Tatăl nu se desparte, prin Care toate s-au făcut, cu Care Duhul Sfânt 
este părtaş vieţii şi Împărăției şi Care de la Tatăl purcede. Și aceste trei feţe sunt 
un Dumnezeu, Care arde cu foc pe slujitorii de idoli, cei ce-L urăsc pe El şi 
iubeşte numai pe cei ce-L prea măresc, pentru că este milostiv cu prisosinţă 
tuturor celor ce cred în EI şi-L cheamă cu adevărat”. 


Acestea şi mai multe grăind sfântul, s-a tulburat poporul şi s-a făcut multă 
gâlceavă; căci unii se repezeau asupra lui, vrând să-l ucidă, iar alţii îl apărau, 
nelăsându-i să pună mâinile pe el; şi vrând a auzi ceva mai mult de la dânsul, abia 
au potolit tulburarea poporului şi au zis către sfântul: "Cum poţi să ne încredinţezi 
ca Dumnezeu este mai mare decât zeul nostru Apolon, pe care noi îl avem mai 
cinstit, mai mult decât pe toți ceilalți zei? Arată-ne vreun semn al Dumnezeului tău 
ca să credem în EI". 


Sfântul Conon, văzând că ei cer semn, punându-și nădejdea spre Dumnezeu, le-a 
zis: "Iată, mulţi din voi Sunt pe cai şi mulți pedeştri, tineri şi voinici. Deci, să 
mergem toţi spre peştera lui Apolon, la locul adunării voastre; voi înainte, iar eu, 
ca un bătrân, voi merge după voi. Însă să ne dăm cuvânt unul altuia care pe 
care va întrece, Dumnezeul aceluia va fi mare şi adevărat şi vom crede apoi în 
El. Dacă voi, cei ce sunteţi pe cai şi pedeştri, fiind voinici, mă veţi întrece pe 
mine, cel bătrân şi slab cu trupul, şi de veţi ajunge mai întâi la locul lui Apolon, 
apoi zeul vostru să fie mare; iar dacă eu, bătrânul şi pedestrul, întrecându-vă, 
voi ajunge acolo, apoi Dumnezeul meu este mai mare decât zeul vostru şi datori 
veţi fi a crede în Dumnezeul meu". 


Toţi au primit cuvântul acesta şi au făcut legământ cu Sfântul Conon, căci ziceau 
între ei: "Acest bătrân abia în patru zile va putea să ajungă acolo, fiind departe şi 
calea grea, pentru înălțimea munţilor şi a văilor celor adânci”. 


Deci au pornit toţi în grabnica călătorie, unii nădăjduind în caii lor, iar alții în 
picioarele lor. 

Iar Sfântul Conon mergea după ei şi se ostenea alergând. Însă s-a rugat lui 
Dumnezeu şi îndată i-a stat înaintea lui Sfântul Arhanghel Mihail. Acela 
luându-l, l-a dus într-un ceas la locul acela unde alerga. lar pe cei ce alergau pe 
cai şi pe cei pedeştri i-a tulburat arhanghelul nevăzut, încât rătăceau prin munţi şi 
prin văi, călcând în prăpăstii de munţi, sfărâmându-se ei şi caii lor; şi n-au putut 
toată ziua şi toată noaptea să nimerească la peştera lui Apolon, nici să-şi cunoască 
calea încotro călătoresc. lar dimineaţa, Sfântul Conon a ieşit în întâmpinarea lor. 


Aceia văzându-l, s-au înspăimântat, iar el a început a-i ocări, zicând: 


Iar ei, fiind foarte osteniţi, povesteau sfântului toate cele ce li s-au întâmplat şi-l 
rugau ca să le arate calea spre locul lui Apolon. 


lar el, mergând înaintea lor, i-a dus până acolo şi le-a zis: 


Ei au strigat: "Ba nu! Nu arunca vina asupra zeului nostru şi nu îndrăzni a grăi 
asupra lui, căci noi suntem vinovaţi, deoarece, rătăcind în cale, am zabovit". Şi 
astfel, neîmplinind cuvântul cel întărit prin legământ, au făcut nedreptate sfântului 
prin aceasta. 


Sfântul le-a zis: 


Iar ei toţi i-au zis: "Numai de vom auzi pe zeul nostru grăind ceva şi îndată suntem 
gata a-i împlini cuvântul lui, căci credem în el fără îndoială". Şi iarăşi au făcut cu 
sfântul legământ, iar cuvântul lor l-au întărit mai tare decât întâi, ca să creadă 
cuvântul, oricare l-ar grăi zeul lor. 


Sfântul, stând înaintea acelei peşteri în care era capiştea lui Apolon, a strigat cu 
glas mare către idol: 


Îndată idolul cel fără de suflet se făcu ca şi cum era viu, căci s-a cutremurat şi a 
căzut din locul său, tăvălindu-se pe pământ, spre sfântul; apoi, venind aproape, s-a 
sculat de la pământ şi sta drept înaintea Sfântului Conon. 

Şi toată mulţimea poporului fiind cuprinsă de mare spaimă, a strigat de frică şi s-a 
pornit pe fugă. 


Iar sfântul făcându-le cu mâna şi poruncindu-le să nu se teamă, abia i-a oprit; şi, 
potolind gâlceava, s-au întors iarăşi spre idol şi toţi luau seama cu dinadinsul ce are 
să mai fie. 


Sfântul Conon a zis către idol: 


Și îndată idolul, întinzând spre cer cu cutremur mâinile sale cele de piatră, a grăit 
cu mare glas omenesc, zicând: "Unul este Dumnezeu adevărat, Hristos Cel propo- 
văduit de tine!" Zicând acestea, a căzut şi s-a sfărâmat. 


Făcându-se această minune, tot poporul a strigat cu mare glas, grăind: "Unul este 
Dumnezeul cel adevărat, Dumnezeul lui Conon, Acela a biruit”. 


Atunci a crezut mulțime de popor în Hristos Dumnezeu şi sfărâmându-şi idolii, a 
primit Sfântul Botez. Iar ceilalți împietriţi erau în necredinţă şi se mâhneau pentru 
sfărâmarea idolului Apolon; dar, mai pe urmă, au crezut şi aceia, văzând multe 


feluri de minuni ce se făceau de Sfântul Conon. 

In aceeaşi ţară a Isauriei, într-o altă peşteră, ce era la un loc pustiu, vieţuia un 
diavol pierzător, care ca un tâlhar năvălea asupra oamenilor şi a dobitoacelor ce 
treceau pe acolo şi-i pierdea. 


Isaurienii aduceau multe jertfe acelui diavol şi-l rugau să nu le facă şi ucidere. Dar 
nu le era de nici un folos, ci spre mai mare vătămare. 


Deci, adunându-se popor de credincioşi şi necredincioşi, au rugat pe Sfântul Conon 
să meargă şi să izgonească pe acel diavol din hotarele lor. Credincioşii îl rugau cu 
credință, neîndoindu-se de puterea lui Hristos, care era cu Sfântul Conon; iar 
necredincioşii nu-l rugau cu credinţă, ci cu ispitire, părându-li-se că Sfântul nu va 
putea să izgonească de acolo pe acel diavol cumplit; nădăjduiau chiar, că el singur 
va fi ucis de diavol. 


Ducându-se Sfântul acolo, fiind urmat de popor, a stat înaintea peşterii. lar poporul 
stătea departe cu multă frică; şi certând Sfântul Conon pe necuratul duh, în numele 
lui Hristos, i-a poruncit să iasă din peşteră, la vederea ochilor, în privirea a tot 

poporul. Diavolul dinăuntru, striga, rugând pe sfântul, să nu-i poruncească să iasă 
în chip văzut, ca să nu se vadă de oameni necuratul lui chip, dar Sfântul îi poruncea 
cu multă certare, să se arate. 


Deci a ieşit, văzându-l toţi, în chip femeiesc ca o babă necurată, tremurând şi 
scuturându-se. Apoi certând sfântul pe diavol să nu facă rău cuiva, l-a trimis în 
gheenă şi îndată se făcu nevăzut diavolul acela. 


Şi poporul strigă: "Mare este Dumnezeul lui Conon", şi mulți din necredincioşi au 
crezut atunci în Hristos. 


lar Sfântul Conon, învățând mult pe popor a crede în Dumnezeu, s-a întors în 
cetate cu cântare. Căci el doar începea cântarea şi poporul o cânta toată, slăvind pe 
Hristos, adevăratul Dumnezeu. 


Venind Sfântul Conon, a vieţuit în satul său, Vidania, în casa părintească, făcând 
minuni şi vindecând toate durerile celor ce veneau cu credință la dânsul; apoi 
izgonea diavolii, asupra cărora 1 se dăduse stăpânire de la Dumnezeu. 

Un oarecare om, din cei dintâi cetăţeni ai isaurienilor, a fost prădat de tâlhari şi 1-a 
pierit mult aur. Pentru aceasta mulți erau munciţi pentru furtişag, puşi în legături şi 
ţinuţi în temniţă fără vină; dar nu s-a aflat aurul cel furat. 


Drept aceea, cetățeanul cel prădat, alergând la Sfântul Conon, precum şi rudeniile 
celor ce erau ţinuţi în legături, şi căzând la picioarele sfântului, îl rugau să se roage 
lui Dumnezeu, spre a se descoperi furtişagul. 


Sfântul, milostivindu-se spre cei clevetiţi şi chinuiţi fără de vină, s-a dus în cetate 
şi, stând în mijlocul ei, şi-a ridicat mâinile la cer şi a făcut cu dinadinsul rugăciune 
către Dumnezeu, până ce 1 s-a descoperit unde este pus aurul cel furat. 


Deci, luând pe mulţi din popor, s-a dus cu dânşii afară din cetate şi, trecând multă 
cale care ducea în pustie, a ajuns la o piatră oarecare, ce i se arătase de Sfântul 
Arhanghel Mihail. Sub acea piatră era aurul ascuns de tâlhari, aur pe care aflându-l 
Sfântul Conon, a poruncit oamenilor care veniseră cu dânsul, să-l ia şi să-l aducă în 
cetate. 


Văzând aceasta, tot poporul isaurienilor se minuna foarte şi prea mărea pe 
Dumnezeu. 

Apoi, dorind cetăţeanul să afle de la sfântul cine sunt tâlharii, l-a întrebat despre 
aceasta; şi 1-a răspuns: 


Și aşa a făcut. Străbătând vestea de această minune prin toată ţara aceea, mulți se 
întorceau la Dumnezeu şi creştea şi se înmulţea din zi în zi Biserica lui Hristos. 


2 5 e 


Odată Sfântul Conon, şezând în casa sa, a văzut o tabără de diavoli care venise 
asupra lui. Căci cei din insula aceea, care erau izgoniți din oameni şi din capiştile 
idoleşti, adunându-se, s-au înarmat asupra sfântului şi au venit să-l vatăme. 
Văzându-i sfântul, i-a legat pe toți cu numele lui lisus ca să nu poată să scape. Şi 
diavolii rugau pe sfântul să nu le poruncească a se duce în adânc, ci orice voieşte să 
le poruncească să lucreze. Iar sfântul, certându-i să nu facă oamenilor nici un rău, 
i-a trimis la diferite lucrări: pe unii să sape pământul în grădini, să smulgă 
buruienele, spinii şi pălămidele; pe alţii să are ţarinele şi să le semene, alţii să 
păzească roadele, alții să pască cireada dobitoacelor şi s-o apere de fiare, iar alţii să 
taie şi să aducă lemne; şi i-a rânduit să facă tot lucrul casei ca nişte robi cumpăraţi. 
Astfel, diavolii slujeau fericitului Conon ca robi şi răscumpăraţi, până când 1-a fost 
voia lui, făcând cu sârguinţă tot lucrul poruncit; căci erau legaţi cu legăturile 
puterii lui Dumnezeu şi robiţi şi supuşi sub picioarele plăcutului lui Hristos. 


Intr-o noapte, au năvălit tâlharii asupra casei sfântului, crezând că vor găsi la 
dânsul vreo bogăţie, deoarece era slăvit în toată ţara aceea; şi, legându-l, voiau să-l 
muncească ca să le spună unde are aurul. 


Începând ei a-l munci, îndată, prin porunca lui Dumnezeu, strângându-se diavolii 
care slujeau sfântului, au apucat pe tâlhari şi-i băteau fără de milă. Apoi, aprinzând 
foc în cuptor, le ardeau trupurile, iar pe sfântul l-au dezlegat din legături; dar el i-a 
certat, că au lăsat pe tâlhari abia vii. Apoi sfântul s-a rugat pentru tâlhari către 
Dumnezeu şi şi-au venit întru sine; după care fericitul, învăţându-i ca să nu mai 
facă tâlhărie, i-a slobozit cu pace. 


Dar nu numai din mâinile tâlharilor au scos diavolii pe Sfântul Conon cu porunca 
lui Dumnezeu, ci şi cinstea numelui lui o păzeau, aşa voind Dumnezeu. Căci, 
atunci când cineva dintre credincioşii isaurieni îndrăznea să hulească numele lui 
Conon, îndată aceia erau bătuţi de diavoli nevăzuţi. Şi se făcuse numele lui Conon 
la toţi cinstit şi înfricoşat. Fiind oriunde pomenit numele lui Conon, unii din 
închinătorii de idoli au început a-l huli pe Sfântul cu cuvinte ocărâtoare. Şi îndată 
au năvălit asupra lor diavolii şi, bătându-i, îi trăgeau de păr pe cale; apoi, 

aducându-i la Sfântul, i-au aruncat înaintea picioarelor lui pe hulitorii aceia. Astfel, 
cuprinsese frică pe toţi necredincioşii, încât nici cu mintea nu gândeau ceva rău 
asupra Sfântului Conon. 

Pe un om care fura rodurile din țarina lui Conon, l-au prins acei nevăzuţi păzitori 
şi, bătându-l, l-au adus la sfântul, cu asinul lui şi cu sacul plin de roade. Pe acesta 
învăţându-l să nu fure, l-a eliberat sfântul la locul său. 

O văduvă oarecare, săracă, purtând în braţe pe singurul său fiu, a mers la țarină în 
vremea secerişului să adune spice în urma secerătorilor. Şi a pus pe pământ pe 
pruncul său şi s-a dus la oarecare depărtare, adunând spice. Dar, îndată alergând 
din pădure, un lup a apucat pe prunc şi l-a dus în pustie. Şi a alergat femeia după 
el, dar n-a putut să-l ajungă, nici să scoată pe prunc din dinţii lui. 


Apoi a alergat femeia aceea la făcătorul de minuni, Sfântul Conon, de vreme ce era 
aproape locul lui. Plângând şi căzând la picioarele lui, i-a spus primejdia. 


Iar el îndată a poruncit nevăzuţilor robi şi aceia, alergând în clipeala ochiului, au 
prins pe lup cu pruncul ţinându-l în dinți şi l-au dus înaintea sfântului. El a dat 
pruncuşorul maicii sale viu şi sănătos, iar pe lup l-a lăsat întru ale sale. 

După aceea alți diavoli, care încă nu erau legaţi, începuseră în ţara aceea a vătăma 
pe oameni prin diferite boli, dar mai ales cu vărsatul. Înţelegând Sfântul vrăjmăşia 
acelora, s-a rugat lui Dumnezeu şi îndată i s-a dat putere asupra lor. Deci, 
prinzându-i pe toţi, i-a certat şi pe unii i-a izgonit din hotare la locuri pustii; pe alții 
întru adânc 1-a trimis, iar pe alţii, legaţi, punându-i în treizeci de vase de lut cu 
plumb şi, pecetluindu-i cu puterea Crucii, i-a îngropat în pământ, sub temelia casei 
sale. 


In acea vreme a sosit prigonire asupra creştinilor. Şi a venit în Isauria, din porunca 
împărătească, un voievod oarecare, anume Magdon. Acela, prinzând mai întâi pe 
Sfântul Onisie, din satul Usorova, l-a muncit până la moarte. 


După aceea şi pe Sfântul Conon l-a prins şi-l muncea cu multe şi cumplite răni, 
silindu-l spre idoleasca jertfă. 

Auzind isaurienii că voievodul munceşte pe Sfântul Conon, s-au adunat mulțime 
de bărbaţi înarmaţi şi au alergat la satul Usorova, vrând să ucidă pe voievod. De 
acest lucru înştiințându-se voievodul, a încălecat pe cal cu slugile sale şi a fugit din 
hotarele lor. Iar isaurienii au fugit după dânsul şi nu l-au ajuns. 


Iar pe Sfântul Mucenic Conon l-au aflat legat şi peste tot trupul rănit şi sângerat de 
bătăi. Apoi dezlegându-l, plângeau pentru dânsul; şi, ştergându-i sângele, se un- 
geau pe trupurile lor, dorind să se sfințească cu sângele lui, şi-i sărutau cu dragoste 
rănile cele luate pentru Hristos. 


Iar Sfântul mucenic se mâhnea foarte că nu-l lăsară să pătimească până în sfârşit, 
pentru că dorea să moară în munci pentru Hristosul său. 


După aceea l-au dus oamenii cei credincioşi în casa lui părintească din satul 
Vidania şi se îngrijeau pentru vindecarea rănilor lui. Trecând doi ani după 
pătimirea aceea, s-a mutat Sfântul Conon către Dumnezeu. 


Atunci, adunându-se toată ţara Isauriei, a făcut plângere mare pentru dânsul şi l-au 
îngropat împreună cu fericiți săi părinţi şi cu sfânta lui mireasă care şi-a păzit 
fecioria sa fără pihană până în sfârşit. 


După adormirea şi îngroparea Sfântului Conon, au voit isaurienii să prefacă părin- 
teasca lui casă cea mucenicească într-o biserică. Lărgind casa, au început a-i săpa 
temelia şi au aflat în pământ acele mai sus pomenite treizeci de vase de lut, întru 
care Sfântul Conon închisese pe diavoli. 


Deci, neştiind ce este într-acele vase, şi părându-le că este ascuns într-însele aur şi 
argint, s-au bucurat; şi degrabă au spart un vas şi îndată au ieşit dintr-însul diavolii 
în chip de fum întunecat şi foarte necurat şi, întunecând văzduhul, au făcut vifor 
înfricoşat, încât toţi oamenii, înspăimântându-se, unii au căzut de frică, iar alţii au 
fugit din locul acela. lar diavolii, zburând în văzduh, făceau zgomot mare şi unul 
pe altul se strigau pe nume. 


Şi se făcuse frică mare în satul acela, încât nimeni, după apusul soarelui, nu îndrăz- 
nea a ieşi afară din casa sa, de vreme ce multe îngroziri diavoleşti se arătau noaptea 
ŞI speriau pe oameni şi pe dobitoace. 


lar aceasta o îngăduise Dumnezeu pentru pedepsirea oamenilor celor lacomi; căci, 
socotind că este în vasele acelea comoara, au început a le sparge. 

După aceea, s-au izgonit acele diavoleşti năluciri şi îngroziri, cu rugăciunile 
Sfântului Conon. lar celelalte vase, în număr de douăzeci şi nouă, ce ţineau într- 
însele pe diavoli, au rămas şi până astăzi în pământ îngropate sub temelia bisericii 
Sfântului Conon. 


Cu ale cărui sfinte rugăciuni şi noi să petrecem totdeauna nevătămaţi de diavoli, 
slăvind pe Tatăl şi pe Fiul şi pe Sfântul Duh, pe Unul în Treime Dumnezeu, în 
veci. Amin. 

Vieţile Sfinţilor - Pomenirea Sfântului mucenic Conon grădinarul 


Acest Sfânt Conon a fost pe vremea lui Decius împăratul (249-251), cu neamul din 
Nazaretul Galileii. De acolo a venit în cetatea Mandon, a Pamfiliei şi la un loc ce 
se numea Carmila, şi-a făcut o grădină de gospodărie în care semănând verdeţuri, 
îşi agonisea hrana dintr-aceea. Era bun cu obiceiul, fără de răutate şi nevinovat cu 
inima, deşi era neînvăţat la carte, ci, fiind creştin, vieţuia cu plăcere de Dumnezeu. 


Și Puplius ighemonul, înştiințându-se despre el, a trimis ostaşi ca să-l prindă. lar 
aceia, spre batjocură, închinându-se lui cu cuvinte frumoase, el a răspuns cu 
bucurie la închinarea lor, prin cuvinte de urare şi de dragoste. 


Ostaşii i-au spus: "Te cheamă Puplius, ighemonul". 


EI le-a răspuns: "Ce trebuinţă are de mine, mai vârtos că eu sunt creştin? Să cheme 
la sine pe cei de un gând cu el". 


Dar a fost legat Sfântul Conon şi l-au dus la ighemon, silindu-l să aducă jertfă 
idolilor; atunci a suspinat din adâncul inimii, pentru orbirea şi rătăcirea necre- 

dincioşilor, şi, pe ighemon ocărându-l cu cuvinte, era neclintit întru mărturisirea lui 
Hristos. 


Deci i-au bătut în picioarele lui piroane de fier şi a fost silit a alerga înaintea caretei 
ighemonului până într-atât, încât, slăbind, a căzut în genunchi şi, rugându-se lui 
Dumnezeu, în mâinile Lui şi-a dat duhul său. 


Vieţile Sfinţilor - Pomenirea cuviosului Isihie pustnicul 


Marele plăcut al lui Dumnezeu Isihie, din scutece bine povăţuindu-se la fapta bună, 
a urât plăcerile pământeşti şi s-a făcut locaş al Sfântului Duh. Apoi, suspinând 
pentru săturarea bunătăţilor celor veşnice, cele din Sionul cel de sus, pentru aceasta 
de bună voia lui s-a izgonit din patrie şi şi-a căutat loc în pustie. 


Cuviosul Isihie era cu neamul din ţara antrăpenească, care este lângă marea ce 
adapă Adriania. Și suindu-se în muntele ce se numeşte Maionis, diavolii care 
vieţuiau acolo, temându-se de izgonirea lor şi vrând să întoarcă pe sfântul din 
hotarele acelea, au intrat în doi oameni, în loan şi în Ilarion şi, întâmpinând pe 
plăcutul lui Dumnezeu, l-au întrebat unde merge. 


Inştiinţându-se de scopul lui, i-au zis: "Au nu ştii, o, omule, că acel loc este rău şi 
te duci la moarte. Căci acolo se află mulţime mare de fiare mâncătoare de trupuri, 
încă şi tâlhari cumpliţi locuiesc acolo şi nu vei putea să fii viu în acel loc nici o zi”. 


Sfântul, înțelegând cu duhul că acele cuvinte nu sunt omeneşti, ci diavoleşti, le-a 
zis: "Eu pentru mulţimea păcatelor mele, sunt vinovat morţii. Deci voi merge ca să 
mor ori mâncat de fiare, ori chinuit de tâlhari”. 


Acestea zicând, a făcut rugăciune şi, cu puterea Crucii izgonind duhurile necurate 
cele fără de trupuri din trupurile omeneşti, a mers în calea sa şi, suindu-se într-o 
parte a muntelui, a iubit acel loc. Zidindu-şi acolo chilie, a început a vieţui 
nevoindu-se în pustniceştile osteneli ale pustiei. Şi făcând grădină, o lucra, săpând 
pământul, semănând seminţe şi din ostenelile mâinilor sale se hrănea. 


S-a întâmplat de au venit odată o mulțime de păsări în grădina lui şi-i mâncau 
verdeţurile şi seminţele şi pustiau de tot ostenelile sfântului. Pentru aceea sfântul 
rugându-se lui Dumnezeu, îndată păsările cele ce gustau din ostenelile lui cădeau 
din văzduh jos şi nu puteau să zboare, ci erau întinse pe pământ. lar câte se 
atingeau de seminţele din grădină, acelea nu se mai puteau ridica în văzduh, ci ca 

de nişte otravă fiind vătămate, se tăvăleau. Şi era plin locul acela de mulțimea cea 
mare de păsări, ce căzuseră pe pământ. 


După o vreme, cuviosului fiindu-i milă de păsări, ieşind din chilie, a zis către ele: 
"Duceţi-vă de aici şi să nu mai mâncaţi ostenelile monahiceşti”. Aceasta zicând 
sfântul, îndată toate păsările care zăceau la pământ, au zburat sus şi de atunci nu se 
mai apropiau niciodată de grădina lui. 


După aceea, aflând apă într-o vale, a zidit acolo o biserică mică, în numele Sfân- 
tului apostol Andrei, unde petrecea cu linişte şi în gândirea de Dumnezeu, îm- 
preună cu ucenicii săl. 


Odată a fost adusă o fecioară îndrăcită, ai cărei părinți, căzând la picioarele 
sfântului, îl rugau să izgonească duhul cel necurat din fuca lor. lar cuviosul, 
rugându-se lui Dumnezeu, îndată a alungat pe diavol din acea fecioară. Apoi către 
părinţii ei a zis: "Acestea grăieşte Duhul Sfânt, ca în acest loc, după moartea mea, 
va fi o mănăstire de sfinte femei pustnice, a căror putere de rugăciuni va izgoni de 
aici toate taberele diavoleşti”. Această proorocie a sfântului s-a împlinit la vremea 
sa. 


Într-una din zile, ieşind Cuviosul Isihie din chilia sa, a văzut un om trăgând cu boii 
un car mare, plin de multă povară. Din întâmplare, un bou, împiedicându-se cu 
picioarele, a căzut la pământ şi nu putea să se scoale. lar omul, alergând, se nevoia 
să-l scoale de la pământ, dar în zadar se ostenea, căci boul lui de osteneală a 
început a plânge. 


Cuviosul văzând aceasta, 1 s-a făcut milă de el şi, apropiindu-se de bou, îl netezea 
pe grumaz şi ca unui cuvântător îi grăia boului: "Scoală-te, leneşule, şi săvârşeşte 
calea ta, ca nu cândva aflându-te vrăjmaşul că eşti netrebnic, să te facă unealtă 
răutății sale”. Aceasta zicând, a făcut semnul Crucii asupra boului şi îndată 
sculându-se, boul alerga, trăgând cu linişte carul cel încărcat. Deci, s-a minunat 
omul acela de aceasta şi, închinându-se sfântului cu mulţumire, s-a dus cu bucurie 
în calea sa. 


lar sfântul, sporind din zi în zi spre mai bine şi suindu-se spre săvârşirea faptei 
bune, s-a învrednicit a fi cu îngerii împreună vorbitor şi a ştiut a sa mutare către 
Dumnezeu mai înainte cu treizeci de zile prin îngerul lui Dumnezeu. Pentru 
aceasta, umplându-se de mare bucurie, se gătea spre ieşire. Iar aproape de sfârşitul 
său, chemând ucenicii care vieţuiseră cu el, i-a învăţat din destul. 

După aceea, fiind miezul nopţii, deodată a strălucit din cer lumină, nu numai la 
chilia sfântului, ci şi în tot locul acela. Iar cuviosul cu veselie zicea cuvintele 
acestea: "În mâinile Tale, Doamne, îmi dau duhul meu”. Apoi a trecut spre 
cereştile locaşuri. Sfântul şi cinstitul lui trup l-au îngropat în biserica cea mai sus 
numită, "a Sfântului apostol Andrei”, în racla de piatră, lângă sfintele uşi. 


După aceea Teofilact, episcopul Amasiei, a adus cinstitele moaşte ale sfântului 
nestricate, în cetatea sa; şi le-a pus de-a dreapta altarului, în anul de la facerea 
lumii şase mii trei sute, pe vremea împărăției lui Constantin şi a Irinei (780-797). 
lar în locul acela din pustie, unde s-a nevoit cuviosul, s-a făcut mănăstire de 
fecioare, după proorocia sfântului. 


Vieţile Sfinţilor - Pomenirea Sfântului mucenic Evloghie, palestinianul 


Acesta fiind născut din părinţi necredincioşi, după moartea lor multele averi ce 
rămăseseră le-a împărțit la săraci. lar el, singur sărăcind pentru Hristos, umbla ca 
un sărac prin ţara Palestinei, învățând pe cei necredincioşi şi întorcându-i la Hristos 
Dumnezeu. Fiind clevetit la domnul ţării aceleia, a luat multe munci de la dânsul, 
deoarece nu voia să aducă jertfe idolilor. Apoi, la sfârşit, i-a tăiat capul. 

Sinaxar din 5 martie 


In această lună (martie), în ziua a cincea, pomenirea Sfântului cuviosului 
mucenic Conon, cel din Isauria 


Sfântul Conon a trăit pe vremea Sfinţilor apostoli. Era fiul lui Nestor şi al Nadei, 
dintr-un sat numit Vidani. Părinţii săi, la vremea cuvenită l-au căsătorit, dar el a 
dorit să trăiască cu femeia lui în feciorie. 


Se zice că însuşi arhanghelul Mihail l-a învăţat credinţa în Hristos, l-a botezat în 
numele de viaţă făcătoarei Treimi, l-a împărtăşit cu Preacuratele Taine şi i-a dat 
puterea de a săvârşi lucruri minunate. 


Drept aceea el a plecat şi pe femeia lui Ana (căci aşa se numea aceasta), să fie de 
un gând cu dânsul şi să trăiască laolaltă în feciorie şi a botezat şi pe părinţii lui, 
după ce i-a adus mai întâi la credinţa lui Hristos. Apoi, a înduplecat pe tatăl său 
Nestor să sufere mucenicia pentru Hristos. 


Pe închinătorii la idoli care voiau să aducă jertfă unui demon întunecat şi necurat 
ce se găsea într-o peşteră, i-a făcut să cunoască pe Dumnezeul tuturor. 


Sfârşitul său mucenicesc a fost astfel: când ighemonul Magnus a venit în ţinutul 
acela, aducând cu sine poruncile împărăteşti, sfântul a fost prins şi adus înaintea 
lui, şi a fost bătut cumplit. Când mulţimea a auzit despre aceasta a alergat ca să 
scoată pe sfânt din mâinile ighemonului şi să-l pedepsească pe acesta pentru fapta 
făcută. Ighemonul aflând aceasta, a fugit; iar mulţimea dezlegând pe sfânt şi 

ştergându-i rănile de sânge, l-a adus la casa lui, unde a mai trăit doi ani, după care 
s-a mutat către Domnul. 


Tot în această zi, pomenirea Sfântului mucenic Conon, grădinarul 


Acest sfânt era din Nazaretul Galileii şi a trăit pe vremea împăratului Decius. Deci, 
plecând de acolo, a venit în cetatea Pamfiliei, care se chema Mandron şi aici, 
făcându-şi o grădină în locul ce se zice Carmela, îngrijea de ea, scoțându-şi hrana 
de care avea nevoie. 


Și era atât de cinstit şi de curat cu inima, încât atunci când au venit cei ce căutau 
să-l prindă, găsindu-l pe câmp şi îndreptându-şi cuvântul către el, li s-a închinat lor 
din tot sufletul. Când aceştia i-au arătat pricina pentru care au venit la el, cum că 
ighemonul Publius îl cheamă, el le-a răspuns: dar ce nevoie are el de mine, că eu 
sunt şi creştin? Să cheme la el pe cei ce sunt de un cuget şi de o credinţă cu el. 


După ce a fost legat şi a fost adus înaintea ighemonului şi neîmplinind porunca 
acestuia de a aduce jertfă idolilor, i s-a bătut cuie de fier în picioare şi a fost silit să 
meargă aşa înaintea unui car. Atunci el, ieşind şi căzând în genunchi şi rugându-se 
lui Dumnezeu, şi-a dat duhul. 


Tot în această zi, pomenirea prea cuviosului părintelui Marcu monahul 
("Ascetul"), făcătorul de minuni 

Acest sfânt fiind iubitor de osteneală întru toate, s-a dat pe sine totodată, şi 
cercetării Sfintelor Scripturi şi a ajuns la desăvârşirea cea mai înaltă în sihăstrie şi 
în virtute. 


Mărturie despre acestea sunt scrierile rămase de la el (în Filocalia românească, 
volumul 1), care sunt pline de tot felul de învăţătură şi de folos; şi lucrarea 
minunilor i-a fost încredinţată de Mântuitorul Hristos. 


Dintre minunile acestea este nevoie să istorisim aici una: pe când sfântul se găsea 
odată în curte şi se cerceta pe sine însuşi, a venit la dânsul o hienă sălbatică, 
aducând cu sine pe puiul ei care era orb şi într-un chip umilit s-a rugat de sfânt să 
se milostivească de ea şi să vindece orbirea puiului ei. Iar sfântul scuipând asupra 
ochilor celor bolnavi şi rugându-se, i-a dat vederea. După câteva zile hiena i-a adus 
o piele mare de berbec ca mulțumire pentru că i-a vindecat puiul. Dar sfântul nu a 
primit-o, până ce hiena nu i-a făgăduit că pe viitor nu va mai ataca oile săracilor. 


Dacă sfântul era atât de milostiv faţă de firea celor necuvântătoare, cât de milostiv 
trebuie să era faţă de oameni, cărora însăşi părtăşia firii le cere să fie plini de 
îndurare? 


Atât de mare era curăţia sfântului, încât preotul mănăstirii spunea sub jurământ că 
el nu a dat niciodată Sfintele Taine monahului Marcu; ci, ori de câte ori acesta 
venea să se împărtășească, era împărtăşit de un înger, căruia i se vedea numai mâna 
din cot, ținând linguriţa, când sfântul se împărtăşea. 


Sfântul se depărtase de toate grijile şi zgomotele lumii când era în vârstă de pa- 
truzeci de ani; şi petrecând întru sihăstrie şaizeci de ani, s-a mutat către Domnul. 


Era mic de statură, spânatic la barbă şi avea capul luminat pe dinlăuntru de harul 
Duhului Sfânt. 


Resurse: 
Din scrierile Sfântului Marcu Ascetul 
http://www.filocalia.ro/scrieri/4/Marcu_Ascetul 


Marcu Ascetul - în ro.Orthodox Wiki.org: 
https://ro.orthodoxwiki.org/Marcu_Ascetul 


La loi spirituelle dans la vie quotuidienne 
http://www.nistea.com/eseuri/iulian_nistea/loi-spirituelle.htm 

Tot în această zi, pomenirea Sfântului mucenic Evloghiu din Palestina 


Sfântul mucenic Evloghiu era din Palestina. După moartea părinţilor săi păgâni, el 
şi-a dat toată moştenirea săracilor, devenind un pelerin prin Palestina şi convertind 
păgânii la credinţa creştină. În timpul unei persecuții el a fost arestat, torturat în 
mod groaznic şi decapitat. 


Tot în această zi, pomenirea Sfântului mucenic Evlampiu 


Sfântul mucenic Evlampiu a trăit în Palestina şi i s-a tăiat capul pentru credinţa sa 
în Hristos. 


Tot în această zi, pomenirea Sfântului mucenic Arhelau şi a celor împreună cu 
dânsul o sută cincizeci şi doi de mucenici, care prin sabie s-au săvârşit. 


Sfântul mucenic Arhelau şi cei împreună cu dânsul o sută cincizeci şi doi de 
mucenici, care prin sabie s-au săvârşit. 


Tot în această zi, pomenirea Sfântului mucenic loan Bulgarul, care a 
mărturisit în Constantinopol, la anul 1784, şi care prin sabie s-a săvârşit. 


Sfântul nou mucenic loan s-a născut în Bulgaria în anul 1765. Musulmanii, cre- 
zând în mod fanatic că dacă vor converti cât mai mulţi creştini la credinţa lor ei vor 
fi salvaţi şi vor avea în viaţa de dincolo abundență de hrană şi desfătări cu fecioare, 
foloseau toate metodele, bune şi rele de a-i convinge pe creştini. 


Pe când era doar un copil, loan îşi petrecea mult timp cu musulmanii şi, încet-încet, 
a renunţat la Hristos, urmând credinţa musulmană. Pe când avea şaisprezece ani, 
şi-a revenit din rătăcire, căindu-se amarnic pentru greşeala sa. 


Sfântul Ioan a fugit la Muntele Athos, în Marea Lavră, unde a petrecut în pocăință, 
sub ascultarea unui părinte. El a dus o viață monahală strictă timp de trei ani şi 
totuşi, conştiinţa nu-i da pace. Astfel, cu binecuvântare de la duhovnic, el s-a decis 
să plece la Constantinopol şi să mărturisească public pe Hristos, chiar să-şi verse 
sângele pentru a spăla păcatul apostaziei de care se simţea vinovat. 


Tânărul călugăr s-a îmbrăcat ca un turc, lucru care nu i se permite unui creştin să 
facă şi, ajungând în Constantinopol, s-a dus direct la biserica Hagia Sophia, care a 
fost transformată în moschee. În fața musulmanilor şi-a făcut semnul Sfintei Cruci 
şi a început să spună rugăciuni creştine. Cu voce tare povestea cum el s-a născut 

creştin dar a căzut în rătăcire şi s-a depărtat de credinţa lui Hristos. Striga mai 
departe cum că vrea în acel moment să se lepede de falsa credinţă musulmană şi să 
se întoarcă din nou la Hristos. 


Auzind aceste cuvinte, turcii au înnebunit de mânie, l-au prins şi l-au torturat în 
felurite chipuri. "Leapădă-te de Hristos," strigau ei, "şi întoarce-te la credința 
musulmană, altminteri vei muri." 


Sfântul loan a răspuns: "Fără Hristos, nu există salvare." 


Agarenii furioşi l-au târât pe sfânt în curte unde i-au tăiat capul. În acest fel, 
Sfântul Ioan a primit coroana muceniciei în 1784, la vârsta de 19 ani. 


Cu ale lor sfinte rugăciuni, Doamne, miluieşte-ne şi ne mântuieşte pe noi. Amin. 

Arhid. Ştefan Sfarghie - Sinaxar - Sfântul Conon din Isauria 


Sfântul Conon a trăit pe vremea apostolilor şi era din satul Vidania, din ţara numită 
Isauria. 


Primind el Botezul în numele Sfintei Treimi, la îndemnul Arhanghelului Mihail, 
atât şi-a umplut sufletul de sfintele învățături, încât i-a înduplecat pe soţia şi pe pă- 
rinţii săi să se boteze. 


Vrând oarecând poporul să aducă jertfă unui idol, Sfântul Conon l-a făcut pe de- 
monul, care era ascuns în chipul acela idolesc de piatră, să mărturisească singur că 
nu el este Dumnezeu. Poporul auzind acestea a strigat: „unul singur este Dumne- 
zeu, cel al lui Conon”, şi cu toţii s-au botezat. 


Pornindu-se prigoană împotriva creştinilor din porunca lui Domițian (51-96), a fost 
prins şi Sfântul Conon de dregătorul Magnus, şi supus la multe chinuri pentru cre- 
dinţa sa în Hristos Domnul. Aflând poporul unele ca acestea, l-au eliberat pe Sfân- 
tul Conon, i-au legat rănile, apoi l-au dus la casa lui, unde acesta a mai trăit doi ani. 
Și aşa vieţuind, cu pace s-a mutat la cereştile locaşuri. 

Iulian Dumitraşcu - Calendar orthodox - Sfântul mucenic Conon din Isauria 
şi Conon, grădinarul; Sfântul cuvios Marcu pustnicul 


1. Sfântul cuvios mucenic Conon (sec. 1) - Era originar din Isauria un ţinut muntos 
din Asia Mică ce se învecina cu provinciile Frigia, Licaonia, Cilicia şi Pisinia. 


Cuviosul Conon a trăit în secolul I şi s-a născut în satul Bidani sau Vidani, din pă- 
rinţi păgâni, Nestor şi Nada. În chip minunat a primit învăţătura creştină şi s-a 
botezat după anghelofania pe care a avut-o, fiind binecuvântat de prezența Arhan- 
ghelului Mihail. 


Tropar, glasul 4: Mucenicul Tău, Doamne, Conon, întru nevoinţa sa, cununa nes- 
tricăciunii a dobândit de la Tine, Dumnezeul nostru; că având puterea Ta, pe chi- 
nuitori a învins; zdrobit-a şi ale demonilor neputincioase îndrăzniri. Pentru rugă- 
ciunile lui, mântuieşte sufletele noastre, Hristoase Dumnezeule. 


A trăit după moartea soţiei sale ca un veritabil anahoret, fiind un precursor al vie- 
ţuirii ascetice în lumea creștină. Dumnezeu a binecuvântat ostenelile sale cu darul 
săvârșirii de minuni şi cu cel al alungării diavolilor. Prin viaţa sa aleasă a adus pe 
mulți păgâni la creştinism. 


Dregătorul imperial Magnus care conducea ţinutul din provincia Isauria, unde se 
afla localitatea Bidani a Sfântului Conon, a declanşat o prigoană împotriva creş- 
tinilor aflați în teritoriul pe care îl administra în numele împăratului de la Roma. 


În timpul acestei persecuții a fost prins şi Sfântul Conon care nevoind să se lepede 
de credinţa creştină a fost supus la chinuri şi a fost scăpat de consătenii săi care 
aflând de patimile lui s-au răsculat împotriva lui Magnus şi l-au alungat din loca- 
litatea lor. 

La doi ani după pătimirea sa, cuviosul Conon s-a mutat la Domnul şi toată pro- 
vincia Isaura a plâns pentru dânsul, iar după înmormântarea sa casa cuviosului 
Conon a fost transformată în biserică. 


2. Sfântul mucenic Conon, grădinarul (t 250) - Era originar din Nazaretul Galileii. 
A plecat din Nazaret în localitatea Carmena, de lângă oraşul Mandron (sau Magy- 
dus) din Pamfilia unde îşi lucra grădina pe care o avea, de aceea 1 s-a spus „Gră- 
dinarul”. 


Guvernatorul Puplie a aflat că este creștin şi a trimis ostași să-l prindă. Ostaşii l-au 
legat şi l-au dus înaintea acestuia. Conon a mărturisit credinţa sa creştină. Pentru 
acest fapt i-au bătut piroane în picioare şi l-au obligat să alerge înaintea carului lui 
Puplie. Mucenicul a căzut în genunchi şi rugându-se lui Dumnezeu şi-a dat sufle- 
tul. 


3. Sfântul cuvios Marcu pustnicul 
Acest sfânt fiind iubitor de osteneală întru toate, s-a dat pe sine totodată, şi cerce- 


tării Sfintelor Scripturi şi a ajuns la desăvârşirea cea mai înaltă în sihăstrie şi în vir- 
tute. 

Mărturie despre acestea sunt scrierile rămase de la el (în Filocalia românească, 
volumul 1), care sunt pline de tot felul de învăţătură şi de folos; şi lucrarea mi- 
nunilor i-a fost încredinţată de Mântuitorul Hristos. 

Dintre minunile acestea este nevoie să istorisim aici una: pe când sfântul se găsea 
odată în curte şi se cerceta pe sine însuşi, a venit la dânsul o hienă sălbatică, adu- 
când cu sine pe puiul ei care era orb şi într-un chip umilit s-a rugat de sfânt să se 
milostivească de ea şi să vindece orbirea puiului ei. lar sfântul scuipând asupra 
ochilor celor bolnavi şi rugându-se, i-a dat vederea. 


După câteva zile hiena i-a adus o piele mare de berbec ca mulțumire pentru că i-a 
vindecat puiul. Dar sfântul nu a primit-o, până ce hiena nu i-a făgăduit că pe viitor 
nu va mai ataca oile săracilor. 


Dacă sfântul era atât de milostiv faţă de firea celor necuvântătoare, cât de milostiv 
trebuie să era față de oameni, cărora însăși părtăşia firu le cere să fie plini de în- 
durare? 


&&& 


Atât de mare era curăţia sfântului, încât preotul mănăstirii spunea sub jurământ că 
el nu a dat niciodată Sfintele Taine monahului Marcu; ci, ori de câte ori acesta ve- 
nea să se împărtăşească, era împărtăşit de un înger, căruia i se vedea numai mâna 
din cot, ținând linguriţa, când sfântul se împărtășea. 


Sfântul se depărtase de toate grijile şi zgomotele lumii când era în vârstă de patru- 
zeci de ani; şi petrecând întru sihăstrie şaizeci de ani, s-a mutat către Domnul. 


Era mic de statură, spânatic la barbă şi avea capul luminat pe dinlăuntru de harul 
Duhului Sfânt. 


AAA AAA AAA AAA AAAAAAĂAA 


Xe Xp e e eee 


AAA AAA AAA AAA AAA AAA AAA 


Xe Xe Xe ee eee eee 


Proloage - Pomenirea Sfântului cuviosului mucenic Conon, cel din Isauria 


Luna martie în 5 zile: pomenirea Sfântului cuviosului mucenic Conon, cel din 
ISauria. 


Acesta a trăit pe vremea apostolilor şi era din satul Vidania, din ţara numită 
Isauria, fecior al lui Nestor şi Nadia. Încă înainte de a veni el la credinţă, părinţii 
săi, însurându-l cu o fecioară, numită Ana, sfântul s-a învoit a petrece în curăţie cu 
femeia sa, fiind şi ea la un gând cu dânsul. 


Și, primind el credinţa şi Sfântul Botez, la îndemnul Arhanghelului Mihail, atâta şi- 
a umplut sufletul de sfintele învățături, încât a înduplecat pe soția şi părinţii lui să 
se boteze. Şi, ducând o viaţă smerită de muncă şi de înfrânare, cuviosul Conon 
propovăduia fără încetare cuvăntul lui Dumnezeu, încât a primit şi darul facerii de 
minuni. 


Deci, cu râvna lui pentru răspândirea credinţei şi cu puterea făcătoare de minuni, 
cea dată lui, Sfântul Conon a adus la credinţa cea adevărată pe mulți închinători la 
idoli. 


Aşa, voind odată poporul să aducă jertfă unui idol, ce era într-o peşteră din munte, 
Sfântul Conon a făcut pe demonul, ce era ascuns în chipul acela idolesc de piatră, 
să mărturisească singur că nu este el Dumnezeu. lar poporul, auzind aceasta, într- 
un glas strigă: "Unul singur este Dumnezeu, Cel al lui Conon." Şi s-au botezat toţi, 
făcându-se închinători Domnului Hristos. 


lar pătimirea fericitului Conon a fost aşa: Pornindu-se prigoană împotriva creş- 
tinilor, poruncită de păgânul împărat de la Roma, Domițian, a venit în Isauria, ca 

dregător, trimisul împărătesc Magnus, care a început a prinde pe creştini, silindu-i 
să se lepede de Hristos. 


Deci, în mulţimea de creştini, care au suferit atunci prigoana, s-a aflat şi Sfântul 
Conon, care, dovedindu-se neclintit în credinţă, cu răbdare a suferit cumplite bătăi 
şi schingiuiri de moarte. 


Dar locuitorii cetăţii, auzind câte pătimeşte Sfântul Conon, cel cunoscut şi prețuit 
de ei, au alergat ca să-l izbăvească, iar pe Magnus, prinzându-l să-l ucidă. Deci, 
începând a se strânge poporul, Magnus a prins de veste şi a fugit. lar poporul, 
slobozind pe sfântul şi legând rănile lui, l-a dus la casa lui, unde a mai trăit doi ani, 
după aceea, cu pace, şi s-a mutat la Domnul. 


Intru această zi, cuvânt despre vedenia îngerului, care scria pe cei ce intrau în 
biserică la rugăciune. 


Preotul Amonie, slujind Liturghia în biserică, a văzut pe un înger, stând de-a 
dreapta altarului, care scria numele celor ce intrau în biserică şi ştergea numele 
celor ce, din pricina lenei, ieşeau din biserică, iar aceştia, din urmă, după trei- 
sprezece zile, au şi murit. 


Deci, aceasta ştiindu-o, fraţilor, să nu ieşiţi din biserică, mai înainte de terminarea a 
toată cântarea şi pravila. 


Intru această zi, cuvânt al Sfântului loan Gură de Aur, pentru cei ce zic că nu se 
pot mântui în lume. 


În ştiinţă să ne fie, că nu ne va mântui pe noi locul, dacă nu vom face voia lui 
Dumnezeu, ci, pe fiecare, îl mântuieşte, mintea cea cu bunăvoie către Dumnezeu. 
Că nu este ajutor nici din dregătoria cea cinstită, nici din locul cel sfânt, pentru cel 
care nu face porunca lui Dumnezeu. 


» Că, ce dregătorie este mai mare decât dregătoria lui Adam, cea fără de 
moarte, sau ce loc este mai frumos, decât Raiul, din care a fost izgonit 
Adam, prin călcarea poruncii lui Dumnezeu ? 

> Şi, dimpotrivă, ce este mai de ocară, decât gunoiul, pe care şezând, lov a 
păzit porunca lui Dumnezeu şi în Rai s-a sălăşluit? 

> Iar, Saul, la împărăție fiind şi în palate de mult preț stând, şi viaţa aceasta a 
pierdut-o şi nici pe cealaltă n-a câştigat-o. 

> Iar Lot, aflându-se în Sodoma, în mijlocul unui popor fără de lege, făcând 
poruncile lui Dumnezeu, s-a mântuit şi cununa cu Sfinții a luat 


ŞI de va zice cineva, că nu se poate mântui în lume, cu femei şi cu copii, unul ca 
acela, cu nebunie, se înşeală, că pretutindeni, ne primeşte pe noi Dumnezeu, dacă 
împlinim poruncile Lui. Locul pe nimeni nu mântuieşte, nici nu osândeşte, ci, pe 
fiecare, faptele îl osândesc, sau îl mântuiesc. 


Deci, măcar, că în lume petrecem, o, fraţilor, să nu ne deznădăjduim chiar de am şi 
greşi cu ceva, ci, iarăşi, prin pocăință, să alergăm la Dumnezeu, şi să fim milostivi 
ŞI darnici cu cei săraci şi neputincioşi, din averile noastre. Căci, mai mult pentru 
unii ca aceştia şi-a încredinţat ţie Dumnezeu averea, că ea cu nimeni nu s-a născut 
împreună. Pentru aceea, să dai milostenie singur, de bună voie, că de mult ajutor 
este sufletului tău, adică, a da cu mâna sa. Şi să nu ai martori lângă tine, când faci 
milostenie. Pe rudele cele apropiate ale tale, să nu le treci cu vederea. Mai întâi, pe 
cei din casa ta, şi pe rudeniile tale, fără de grijă să-i faci, apoi, după aceştia, şi la 
alții să faci milostenie. Că este fățărnicie, ca, la săracii cei străini să împarți 
milostenie, iar neamul tău, sau cei din casa ta să fie goi, desculți şi flămânzi. Deci, 
cum zici că te îngrijeşti de sufletele lor, iar de trupeasca lor nevoie nu te îngrijeşti ? 
Cum, dar, îi vei duce pe dânşii la frică lui Dumnezeu, atâta timp cât îi necăjesc pe 
ei trupeştile neajunsuri ? O, câtă nepricepere şi câtă inimă rea ! 


Au n-aţi auzit Scriptura care zice: "Fericit este cel ce miluieşte sufletele robilor săi 
şi nu-şi lasă neamul său în nevoi”. Ca de vei supăra pe ai tăi, iar pe alţii vei milui, 
îţi va zice ţie Domnul: Făţarnice, orbitule de răutate, scoate mai întâi bârna din 
ochiul tău şi atunci vei vedea să scoţi şi gunoiul din ochiul fratelui tău. Deci, 
auzind acestea acum, aşa, să miluieşti pe cei de aproape ai tăi şi să te îngrijeşti de 
hrana lor, ca să faci milostiv pe Dumnezeu faţă de tine. 


A Căruia este slava în veci ! Amin. 
Intru această zi, cuvânt din Pateric, despre ascultare. 


Doi frați trupeşti au venit să locuiască într-o mănăstire. Unul era postitor, iar 
celălalt şi-a ales ascultarea. Şi orice-i zicea lui părintele, făcea fără de îndoială, că 
de multe ori îi zicea: "Mănâncă dimineaţa" şi el mânca. ŞI iar îi zicea: "Să nu 
mănânci până seara": şi nu mânca. Şi la alte asemenea, orice i se poruncea, cu bu- 
curie împlinea. Şi, pentru ascultarea lui era vestit la toți în mănăstire. 

Şi, pizmuindu-l pe el, fratele lui, a zis întru sine: "Îl voi ispiti pe el de are 
ascultare." 


Şi, venind la părintele, a zis: "Trimite, cu mine, pe fratele meu, ca să facem, îm- 
preună, cutare treabă". Şi l-a slobozit pe el stareţul. 


Deci, dacă a venit la râu, întru care era mulțime de crocodili, a zis postitorul către 
fratele său: "Pogoară-te în râu şi treci”. Şi s-a pogorât şi au venit crocodilii şi-i 
lingeau trupul lui şi nu l-au vătămat. Şi, văzând postitorul, i-a zis: "leşi din râu". Şi 
a ieşit nevătămat. 


Deci, călătorind ei, au aflat un trup lepădat pe cale şi a zis postitorul: "De am avea 
o haină veche, am pune-o peste el”. 


Răspuns-a fratele: "Mai bine să ne rugăm, poate, cumva, va învia acesta”. ŞI, au 
stat la rugăciune şi, rugându-se ei, a înviat mortul. 


ŞI se lăuda postitorul, zicând: "Pentru postirea mea a înviat acesta”. Dar a desco- 
perit Dumnezeu părintelui mănăstirii toate. 


Și dacă s-au întors, a zis stareţul către postitor: "De ce ai ispitit aşa pe fratele tău, 
până la râu? Că, iată, pentru ascultarea lui, a înviat Dumnezeu mortul”. 


Dumnezeului nostru slavă, acum şi pururea şi în vecii vecilor! Amin. 

Sfântul Nicolae Velimirovici - Proloagele de la Ohrida 


Sfintul Nicolae Velimirovigis€ = 


Vol.I 
lanuarie - lunie 


Pomenirea Sfântului mucenic Conon din Isauria 


Acest sfânt mucenic a fost crescut de mic în credinţa în Hristos şi botezat în nu- 
mele Preasfintei şi de viaţă făcătoarei Treimi de însuşi Arhanghelul Mihail, voie- 
vodul netrupeştilor oştiri ale lui Dumnezeu. Până la moartea lui, arhanghelul lui 
Dumnezeu a vegheat, nevăzut asupra Sfântului Conon. 


Sfântul Conon era luminat şi împuternicit de harul lui Dumnezeu, astfel încât inima 
lui nu mai putea fi plecată de nimic lumesc, ci pururea era ridicată la cele de sus. 


Când părinţii lui l-au silit să se însoare şi s-a aflat cu mireasa lui în cămară după 
nuntă, atunci el a luat o lumânare pe care a pus-o sub un vas şi a întrebat-o pe mi- 
reasă: „Ce e mai bun, lumina sau întunericul?” 


lar ea a răspuns: „Lumina." 


Atunci el a început să o înveţe despre credinţa în Hristos şi despre Viaţa veşnică, 
care sunt mult mai înalte şi mai atrăgătoare decât viaţa trupească, în această faptă a 
lui, Sfântul Conon a reuşit pe deplin, căci şi mireasa lui cu părinţii ei au venit mai 
după aceea la credinţa în Hristos. 

Conon a trăit o vreme cu soţia lui ca frate şi soră. Căci nu după mult timp soția lui 
a murit, precum şi părinţii lui. 


Astfel Sfântul Conon s-a retras complet din viaţa lumii, dăruindu-se deplin vieții 
de rugăciune, postiri şi cugetări dumnezeieşti. EI a făcut multe minuni, întorcând 
mult popor la Hristos. 


Printre minunile lui este şi aceea că avea putere mare asupra duhurilor necurate, pe 
care le forţa să-i slujească lui. 


În timpul unei prigoane el a fost prins, torturat şi înjunghiat peste tot cu cuțite. Cei 
bolnavi se ungeau cu sângele lui şi se făceau sănătoşi. 


După această mucenicie Sfântul Conon a mai trăit doi ani în cetatea lui Isauria şi 
trecând la cele veşnice, s-a înfățişat înaintea lui Dumnezeu. 


Acest slăvit sfânt a trăit şi a luat mucenicia în veacul al doilea. 


Pomenirea Sfântului mucenic Conon, grădinarul 


Acest Sfânt Conon s-a născut în Nazaret. EI era blând şi curat cu inima şi era peste 
tot plăcut înaintea lui Dumnezeu. 


În timpul domniei lui Decius, Sfântul Conon a fost prigonit, chinuit şi mucenicit 
pentru Hristos. Întotdeauna el a rămas tare în credinţă. El i-a certat cu asprime pe 
judecătorii păgâni, vădind prostia lor. Călăii i-au bătut cuie în picioare, I-au legat 
de carul cezarului şi I-au silit să alerge în trapul cailor prin cetate până când acest 
om nevinovat şi sfânt, epuizat de chinuri, a căzut. Atunci el s-a rugat ultima oară 
pentru lume şi şi-a dat sufletul în mâinile lui Dumnezeu, la anul 251 după Hristos. 


Pomenirea Sfântului cuvios Isihie, postitorul 


Sfântul Isihie s-a născut lângă oraşul Brusa, în veacul al optulea. El apoi s-a retras 
în muntele Maion, temut şi vestit pentru mulțimea duhurilor necurate care se sălă- 
şluiau acolo. Acolo Isihie şi-a clădit o colibă şi un paraclis închinat Sfântului apo- 
stol Andrei. EI le-a împrejmuit cu o grădină pe care o cultiva ca să se hrănească din 
lucrul mâinilor lui. 


Cu rugăciunea, Sfântul Isihie făcea multe minuni. EI a prorocit că după moartea lui 
pe acel loc se va ridica o mânăstire. 

EI a ştiut cu o lună mai înainte ziua şi ceasul morţii lui. La miezul nopţii acelei zile, 
unii oameni au văzut cum chilia lui s-a umplut de o lumină neobişnuită. Când au 
sosit la colibă, l-au găsit pe sfânt deja mort. 


Sfântul Isihie a adormit cu pace, fiind primit în împărăţia cerească a Domnului Său 
la anul 790 după Hristos. 


Mai târziu, Teofilact, episcopul Amasiei, a mutat sfintele sale moaşte în cetatea 
Amasia. 


Pomenirea Sfântului cuvios Marcu Ascetul 
Sfântul Marcu a fost mare ascet şi făcător de minuni. 


În cel de al patruzecilea an al vieţii lui el a fost tuns monah de povăţuitorul lui, 
Sfântul loan Gură de Aur. După aceasta Sfântul Marcu a petrecut şaizeci de ani în 
pustia sălbatică a Nitriei în postiri, rugăciuni şi scrierea a multe cărți duhovniceşti 
privitoare la mântuirea sufletului. 


EI cunoştea pe de rost Sfintele Scripturi. El era milostiv şi blând. El plângea mult 
pentru nenorocirea care a căzut peste întregul neam omenesc şi peste întreaga 
zidire a lui Dumnezeu. 


Odată, pe când plângea, el s-a rugat pentru un pui de hienă care se născuse orb şi 
îndată puiul a văzut. Hiena mamă văzând aceasta s-a dus şi a adus sfântului o 
piele de oaie. Sfântul i-a poruncit atunci hienei să nu mai ucidă niciodată oile 
oamenilor, mai ales săraci. 

Sfântul Marcu primea Sfânta Impărtăşanie din mâinile îngerilor. 

Omiluile lui duhovniceşti, despre pocăință, priveghere, paza minţii, sunt socotite 
printre cele mai mari scrise vreodată în Biserică. Aceste lucrări au fost lăudate mult 
de marele Sfânt patriarh Fotie. 


Cântare de laudă la Sfântul Arhanghel Mihail 


Îngerii sunt fraţi ai noştri mai înalți în duh şi mai vârstnici, 
A căror voinţă este doar Voința lui Dumnezeu. 


Mai strălucitori decât lumina sunt ei, 

Mai uşori şi mai repezi, 

În lumină sunt îmbrăcaţi, 

lumina Făcătorului lor, 

Neobosiţi lucrători ai lucrării lui Hristos. 


Grija lor cea mare, singura, este neamul omenesc: 
Cum să-l întoarcă la Dumnezeu, ca pe Fiul Risipitor. 


Grija îngerilor este să-i scoată din pământ străin 
Pe fraţii lor mai mici, oamenii, 
Și să-i aşeze în curţile împărăteşti ale Stăpânului Hristos. 


Arhistrategul Mihail, cel mai 
dintâi dintre cei dintăi, 
Străluceşte printre oștile cereşti 
Precum Luceafărul între stele. 


Aproape este el de tot omul care se pocăieşte, 
Ridicându-l la Dumnezeu; 

Puternic este el să fie aproape de toți, 

Oricât de mulți ar fi. 


Bucuria lui cea mai mare este slujirea, 
Chiar şi în cerurui slujirea aproapelui 
Prima poruncă este. 


Slujirea întăreşte viața şi o umple de bucurie pe mamă, 
Slujirea împleteşte cununile cele neveştejite, 

Această slujire îngerilor le este bucurie şi sărbătoare, 

Căci se face spre slava lui Dumnezeu şi mântuirea oamenilor. 


Cugetare 


Oare de ce unii oameni, educați la şcoli înalte şi botezați în numele lui Hristos, se 
îndepărtează de creştinism şi se dăruiesc cu totul filozofiei şi teoriilor omeneşti, 
afirmând că ele conţin mai mult adevăr decât creştinismul? 


Din două motive se întâmpla această: fie dintr-o înţelegere cu totul superficială a 
creştinismului, fie din cauza păcatelor. Mintea superficială nu-L poate primi pe 
Hristos, ea fuge de EI precum criminalul de curtea de justiție. 

Creştinii păcătoşi şi superficiali au fost de-a lungul timpurilor tot atât de revoltați 
împotriva creştinismului ca şi păgânii. Celor superficiali şi culpabili le-a fost 
întotdeauna mai comod să se scalde în băltoaca noroioasă a cugetării omeneşti, 
decât să se arunce în adâncurile riscante ale lui Hristos. 


Pe cei care îl urmează cu credinţă, Hristos îi cheamă mereu la adâncimi tot mai 
mari, precum i-a spus Sfântului apostol Petru: Mână la adânc (Luca 5: 4). 


Sfântul Marcu Ascetul zice că legea lui Dumnezeu se pricepe în măsura în care 


împlineşti cu fapta sfintele porunci ale lui Dumnezeu: „Ienoranţa îl face pe om 
Să grăiască împotriva a ceea ce îi este de folos, iar obrăznicia înmulţeşte pă- 
catul." 


Luare aminte 


Să luăm aminte la Taina împărtăşirii ca taină a Iubirii desăvârşite, căci: 
e Din partea Mântuitorului Hristos, ea înseamnă desăvârşita dăruire a Lui, 
credincioşilor Lui; 
e Astfel fiind ea, Hristos este primit cu credinţă şi încredere de credincioşi; 
e Astfel fiind ea, duce la unirea mântuitoare, roditoare şi plină de bucurie 
dintre Dumnezeu şi om. 


Predică despre mergerea la adâncuri împreună cu Hristos 


Mână la adânc (Luca 5:4). Aşa i-a poruncit Stăpânul Hristos lui Petru şi celorlalți 
apostoli, când a încetat de a vorbi (Luca 5: 4). Aceasta înseamnă că mai întâi El i-a 
învăţat şi imediat după aceea i-a chemat la faptă. Acest lucru este important şi 
pentru noi. Căci de îndată ce învăţăm ceva din Sfintele Scripturi, avem neapărată 
nevoie să mergem şi să împlinim cu fapta ceea ce am învăţat. 


Nu numai ucenicul este iubit de către Stăpânul Hristos, ci mai ales faptele lui. 
Mână la adânc. De pe țărm, de acolo unde apele sunt mici, Stăpânul a grăit po- 
porului care era mai puţin luminat în tainele împărăției lui Dumnezeu. Dar pe 
apostoli 1-a îndemnat la adânc. Apele mici sunt mai puţin periculoase, dar puţini 
sunt şi peştii pe care îi poţi prinde în ele. În apele mici printre peşti se mai află şi 
şerpi, broaşte şi alte vietăţi respingătoare. Acesta este tot pericolul, în apele mici şi 
peştii sunt puţini şi mici - aceasta e tot ceea ce poţi prinde. Dar la adânc, pericolul e 
corespunzător mai mare. Acolo există peşti mari şi furtuni pe măsură. Acolo este 
pericol de moarte. Dar acolo şi peştele este mai mare şi mult mai bun - acesta este 
câştigul. 

O, creştine înțelepte, la adânc aşadar trebuie să mâni! Mână la adâncul tainic al 
mării vieţii, dar nu îndrăzni să porneşti fără Hristos la cârmă, nu, niciodată. Căci 
dacă îndrăzneşti, s-ar putea să-ţi petreci toată noaptea acestei vieți fără să prinzi 
NIMIC, aşa cum s-a întâmplat în acea noapte cu bătrânul Petru, pescarul cel 
încercat, când a spus: toată noaptea ne-am trudit şi nimic nu am prins (Luca S: 
5). 


Nu numai că nu vei prinde nimic dacă nu-L ai pe Hristos la cârmă, dar şi mai rău 
poate să ţi se întâmple. Căci pot veni vânturi mari care să te răstoarne în adânc. 
Căci poţi fi sfâşiat de fiarele sângeroase ale adâncului. lar vânturile, creştine 
înțelepte, sunt propriile tale patimi care te însoțesc fără să vrei dacă mâni la adânc 
fără Hristos. 


lar fiarele adâncului, creştine înțelepte, sunt diavolii care te pot distruge într-o 
clipeală de ochi, tot aşa cum într-o clipeală de ochi au mânat turma de porci în 
mare: Atunci, ieşind, duhurile necurate au intrat în porci şi turma S-a aruncat de 
pe țărmul înalt în mare. Şi erau ca la două mii şi s-au aruncat în mare (Marcu 
5: 13). 


Dar dacă mâni la adânc cu Hristos la cârmă, de nimic să nu te temi; ci mergi 
bucurându-te, şi cu curaj alipindu-te de Hristos. Aşa vei dobândi prada cea mai 
bună, aşa iţi vei umple cu ea amândouă luntrile şi pe cea a trupului şi pe cea a 
sufletului tău. Te ve îmbogăţi cu cea mai bună pradă. 


O, râvnitorule creştine şi fără piedici vei sosi la țărm, la ţărmul împărăției lui 
Hristos. Căci nicăieri fără Hristos! Nici în locurile joase, nici în cele înalte. Căci în 
cele joase te vor supăra foametea şi multele mizerii omeneşti, iar în cele înalte încă 
şi mai mari rele pot să te pască. 


O, Atotputernice şi Mântuitorule Doamne, Tu eşti Cârmaciul, Apărarea şi 
Limanul nostru. ie se cuvine slava şi mulțumita în veci, Amin. 

Sfântul canu ISsaurul - frescă rusească a, 


Sfântul Conon s-a născut pe la sfârşitul sec. | d. Hr., în Vadini, un sat din apro- 
pierea orașului Isauria, din Asia Mică şi a trăit pe vremea Sfinţilor apostoli. Părinții 
săi, Nestor şi Nada, au fost la început păgâni. 


Incă de la o vârstă fragedă, Sfântul Conon a devenit creştin, iar când părinţii săi l- 
au constrâns să se căsătorească, acesta s-a învoit cu soția sa să trăiască ca fraţii, 
afierosindu-se amândoi lui Dumnezeu. 

Sfântul Conon Isaurul, manuscris athonit, Iviron s sec. xV 


În Sinaxar se menţionează faptul că Sfântul Conon a fost povăţuit de însuşi Arhan- 
ghelul Mihail, care l-a botezat în numele Sfintei Treimi, l-a împărtăşit până la 
sfârşitul vieții lui cu Sfintele Taine, i-a fost mijlocitor şi, desigur, i-a dăruit puterea 
săvârșirii de minuni. 


Sfântul Conon i-a condus la credinţa creştină şi pe părinţii săi, iar tatăl său Nestor a 
primit cununa mucenicească pentru Hristos. Dar şi pe alţi necredincioşi care i se 

împotriveau, spunând că nu există alt Dumnezeu în afară de idoli, i-a convins și i-a 
pregătit să-L mărturisească cu glas mare pe Hristos şi să fie botezați. 


Cu harul lui Dumnezeu, Sfântul Conon avea putere asupra duhurilor rele; pe unele, 
prin porunca sa, le făcea să îngrijească ţarinile, iar pe altele le închidea în vase mari 
de lut. 

Sfântul Conon Isaurul, frescă, mănăstirea Dionisiu, Athos, 1547 


Păgâni însă priveau cu mult dispreţ activitatea lui misionară și influenţa pe care o 
avea asupra neamurilor. Într-una din zile, sfântul a intrat într-un templu păgân şi, 
rugându-se fierbinte lui Dumnezeu, toţi idolii din templu s-au sfărâmat în bucăţi. 
De aceea, dregătorul Magnus I-a prins şi l-a supus la chinuri. Când a fost eliberat, 
creștinii l-au îngrijit și l-au înconjurat cu multă cinste. 

După doi ani, Sfântul Conon a adormit în pace, predându-şi sfântul său suflet lui 
Dumnezeu. 


Sfântul Conon Isaurul, manuscris athonit, Iviron sec. XV 

Sfântul Conon a fost înmormântat dincolo de Constantinopol, unde se pare că exi- 
sta o Biserică ce-i purta numele, fiind menţionată ulterior ca mănăstire în vremea 
domniei împăratului lustinian 1 (527-565 d. Hr.) 


In vremea iconoclasmului, creştinii au mutat capul cuviosului mucenic Conon în 
Mănăstirea Chrysorrogiatissa, situată în apropierea oraşului Pafos, unde se păs- 
trează până astăzi într-o frumoasă raclă sidefată. 

Sfântul mucenic Conon este prăznuit în fiecare an pe 5 martie. 


Tropar: Mucenicul Tău, Doamne Conon, întru nevoinţa sa, cununa nestricăciunii 
a dobândit de la Tine, Dumnezeul nostru; că având puterea Ta, pe chinuitori a 
învins; zdrobit-a şi ale demonilor neputincioasele îndrăzniri. Pentru rugăciunile lui 
mântuiește sufletele noastre, Hristoase Dumnezeule. 


Sedealnă, glasul 1, Mormântul Tău... 


Din pruncie lpindu-te de Dumnezeu, purtătorule de Dumnezeu, te-ai arătat vas 
cinstit al Duhului și duhurile cele prea viclene le-ai supus şi, nevoindu-te, te-ai 
mărit, după vrednicie. Pentru aceasta toţi, cu credință prăznuim sfântă pomenirea 
ta. 


Sursa: 
http://www.pemptousia.ro/2014/03/sfantul-conon-isaurianul-5-martie/ 

Troparul Sfântului Muce 


Mucenicul Țău, Doamne, Conon, 
Întru nevoinţa sa, cununa 
nestricăciunii a dobândit de 
la Ține, Dumnezeul nostru; 
Că având puterea Ţa, pe 
Chinuitori a învins; 
Zdrobit-a şi ale demonilor 
neputincioase îndrăzniri. 
Pentru rugăciunile lui, 
mântuieşte sufletele 
noastre, Hristoase 
Dumnezeule. 


A 


Troparul Sfântului Muce 
5 Martie - Glasul e 


Mucenicul Tău, Doamne, Conon, 
întru nevoinţa sa, cununa 
nestricăciunii a dobândit de 
la Ţine, Dumnezeul nostru; / 
Că având puterea Ța, pe 
Chinuitori a învins; 
zdrobit-a şi ale demonilor 
neputincioase îndrăzniri. 
Pentru rusăciunile lui, 
mântuieşte sufletele 
noastre, Hristoase 
Dumnezeule. 

Bucură-te, Sfinte mucenic Conon din Isauria! 

